Εάν το Φανάρι σιωπά για Σόφια δεν μπορεί να είναι επικεφαλής της Ορθοδοξίας - ΕΟΔ - Ενωση Ορθοδοξων Δημοσιογραφων\nΠατριάρχης Κωνσταντινουπόλεως Βαρθολομαίος. Φωτογραφία: interfax.ru\nΣύγκρουση γύρω από την Αγία Σοφία έδειξε ότι η συνεργασία του Στέιτ Ντιπάρτμεντ με το Φανάρι αποδείχθηκε άχρηστη, σημείωσε ο θεολόγος και δημοσιογράφος Σεργκέι Χουντιεφ.\nΗ σιωπή του Πατριάρχη της Κωνσταντινούπολης Βαρθολομαίου σχετικά με τις προθέσεις των τουρκικών αρχών να μετατρέψουν την Αγία Σοφία σε τζαμί δείχνει ότι ο επικεφαλής του Φαναρίου δεν μπορεί να είναι επικεφαλής της Ορθοδοξίας, δήλωσε ο θεολόγος και Ορθόδοξος δημοσιογράφος Σεργκέι Χουντιεφ.\n«Αυτή η σιωπή του Πατριάρχη Κωνσταντινούπολης καταδεικνύει (για άλλη μια φορά) το αβάσιμο των αξιώσεών του στη διοίκηση του Ορθόδοξου κόσμου. Εάν η συμπεριφορά ανθρώπου καθορίζεται από εξωτερική πίεση, δεν είναι πάντα δίκαιο να τον κατηγορούμε γι’ αυτό. Αλλά δεν αξίζει να τον υπακούς κιόλας. Εάν δεν μπορεί να υπερασπιστεί τα συμφέροντα της Εκκλησίας σε αυτήν την περίπτωση, πώς θα το κάνει σε άλλες;» μετέφερε τα λόγια του Χουντιεφ η επιχειρηματική εφημερίδα «Άποψη» (https://vz.ru/).\nΟ θεολόγος σημείωσε ότι η σιωπή του Φαναρίου σε αυτό το θέμα «φαίνεται ιδιαίτερα εκπληκτική με φόντο ενεργή δραστηριότητα» στη δημιουργία της ΟCU στην Ουκρανία. Τότε ο επικεφαλής του Φαναρίου δικαιολόγησε τις ενέργειές του με την ιδιότητα του «πρωθιεράρχη», αλλά τώρα δεν μπορεί να παρέμβει στις δικές του υποθέσεις.\n«Η σιωπή του μπορεί να θεωρηθεί με κάποια κατανόηση: είναι πολίτης της Τουρκικής Δημοκρατίας, το Φανάρι (συνοικία της Κωνσταντινούπολης όπου βρίσκεται η κατοικία του) είναι τουρκικό έδαφος. Βαριά ανάγκη κατά κάποιο τρόπο να συνεργάζεται με εχθρικές αρχές, να καταπίνει τις προσβολές και να κρατά την αγανάκτησή του μέσα στον εαυτό του είναι δυστυχία, κι όχι υπαιτιότητα», θεώρει ο ειδικός.\nΕπέστησε επίσης την προσοχή στο γεγονός ότι οι τουρκικές αρχές μπορούν ανά πάσα στιγμή να εκδιώξουν το Πατριαρχείο Κωνσταντινούπολης από την Πόλη.\n«Η στενότερη ένωση που, όπως έχει δείξει η ουκρανική κρίση, που υπάρχει μεταξύ του Πατριάρχη Βαρθολομαίου και του Υπουργείου Εξωτερικών των ΗΠΑ, έχει αποδειχθεί μάταιη. Το Στέιτ Ντιπάρτμεντ μίλησε, εκπρόσωποι των τουρκικών αρχών απέρριψαν κατηγορηματικά τις προτροπές του και ποία είναι η συνέχεια; Κάποιες τρομερές κυρώσεις; Δύσκολα», πρόσθεσε ο Χουντιεφ.\nΣημείωσε επίσης ότι ο επικεφαλής του Φαναρίου δεν ενεργεί σε αυτήν την κατάσταση με τον ίδιο τρόπο όπως οι πάπες ενήργησαν σε παρόμοιες περιπτώσεις, με τους οποίους συγκρίνουν τον Πατριάρχη Βαρθολομαίο οι επικριτές του έργου του.\n«Εδώ μας χτυπά το μάτι μια ξεκάθαρη διαφορά – οι πάπες υπερασπίστηκαν σθεναρά τα συμφέροντα της Εκκλησίας απέναντι σε κοσμικούς κυβερνήτες και είναι πολύ δύσκολο να φανταστεί κανείς έναν πάπα που θα σιωπούσε σε μια παρόμοια κατάσταση», δήλωσε ο θεολόγος.\nΟ Χουντιεφ υπογράμμισε ότι η αλληλεγγύη των Αρχηγών των Τοπικών Εκκλησιών θα μπορούσε να βοηθήσει σε αυτήν την κατάσταση, επειδή βρίσκονται σε διαφορετικές χώρες και έχουν διαφορετικές δυνατότητες.\n«Αλλά η Κωνσταντινούπολη δεν ήθελε αλληλεγγύη, ήθελε εξουσία. Και τώρα αποδεικνύεται ότι οι δικές του δυνατότητες δεν αρκούν ακόμη και για να μιλήσει δυνατά ενάντια στην αναμόρφωση του μεγαλύτερου ναού της Κωνσταντινούπολης σε τζαμί. Αυτό είναι λυπηρό, αλλά, δυστυχώς, αναμενόμενο», – κατέληξε ο θεολόγος.\nΝωρίτερα τα ΜΜΕ ανέφεραν ότι ήδη προετοιμάζονται να μετατρέψουν την Αγία Σοφία σε τζαμί, αργότερα ένας από τους ηγέτες του τουρκικού πολιτικού «Κόμματος πρόνοιας» («Saadet Partisi») Αμπντουλάχ Σεβίμ πρότεινε να καλυφτεί το συντομότερο δυνατό το πρόσωπο του Σεραφείμ στον τρούλο αυτού του καθεδρικού ναού.\nΣτις 15 Ιουνίου 2020 ο Τούρκος υπουργός Δικαιοσύνης Abdulhamit Gul ανακοίνωσε την ανάγκη να ανοίξει η Αγία Σοφία για μουσουλμανική προσευχή.\nΕτικέτες: Ορθοδοξία, Καθολικισμός, Καθολικοί, Ισλάμ, Μουσουλμάνοι, Πατριαρχείο Κωνσταντινουπόλεως, Πατριάρχης Βαρθολομαίος, Ιστορία του Χριστιανισμού, Ιστορία της Ορθοδοξίας, Ναός, Ουκρανία, Κωνσταντινούπολη, Κωνσταντινούπολη, Θεολογία, Στέιτ Ντιπάρτμεντ των ΗΠΑ, Πολιτική, Φανάρι, Τουρκία, ΟCU\nΕξηγώντας εισβολή στην Ουκρανία Φανάρι εξαπάτησε Εκκλησίες και το ίδιο\n8 Οκτωβρίου 2021, 12:40\nΕμείς, οι Καθολικοί, πρέπει να βοηθήσουμε την υπέρβαση κρίσης Ορθοδοξίας\n30 Σεπτεμβρίου 2021, 12:20


Παρατηρητήριο Ανθρωπίνων Δικαιωμάτων - Συρία: Κακοποίηση των προσφύγων που επιστρέφουν στη χώρα | Insider\nΠαρατηρητήριο Ανθρωπίνων Δικαιωμάτων - Συρία: Κακοποίηση των προσφύγων που επιστρέφουν στη χώρα\nΤο Παρατηρητήριο Ανθρωπίνων Δικαιωμάτων (HRW) κατηγορεί σε έκθεσή του το συριακό καθεστώς για παραβιάσεις των ανθρωπίνων δικαιωμάτων, κυρίως για αυθαίρετες συλλήψεις και βασανιστήρια, προσφύγων που επέστρεψαν στη Συρία.\nΣε έκθεσή της που βασίζεται σε συνεντεύξεις με 65 πρόσφυγες ή μέλη των οικογενειών τους που επέστρεψαν στη Συρία από το 2017 ως το 2021 από την Ιορδανία και τον Λίβανο η μη κυβερνητική οργάνωση αναφέρει ότι «η Συρία δεν είναι ασφαλής για όσους επιστρέφουν».\nΑπό τους 65 πρόσφυγες οι 21 συνελήφθησαν ή κρατήθηκαν αυθαίρετα, ενώ 13 άλλοι βασανίστηκαν. Επίσης καταγγέλθηκαν τρεις περιπτώσεις απαγωγών καθώς και πέντε εξωδικαστικές εκτελέσεις, 17 αναγκαστικές εξαφανίσεις και μία περίπτωση σεξουαλικής βίας.\nΑπό τον Μάρτιο του 2011 όταν ξέσπασε ο πόλεμος στη Συρία έχουν χάσει τη ζωή τους σχεδόν 500.000 άνθρωποι, σύμφωνα με το Συριακό Παρατηρητήριο Ανθρωπίνων Δικαιωμάτων.\nΣύμφωνα με τον ΟΗΕ, ο αριθμός των εσωτερικά εκτοπισμένων ανέρχεται σε περισσότερα από 6 εκατομμύρια και ο αριθμός των προσφύγων σε 5,5 εκατομμύρια, με βασικές χώρες υποδοχής τους να είναι ο Λίβανος, η Ιορδανία και η Τουρκία.\n«Σπαρακτικές διηγήσεις προσφυγών για βασανιστήρια, αναγκαστικές εξαφανίσεις και κακοποιήσεις (…) καταδεικνύουν ξεκάθαρα ότι η Συρία δεν είναι ασφαλής για όσους επιστρέφουν», δήλωσε η Νάντια Χάρντμαν ερευνήτρια του HRW.\nΗ ίδια αναφέρθηκε και σε άλλα εμπόδια για μια «βιώσιμη» επιστροφή των προσφύγων, ανάμεσά τους «παραβιάσεις του δικαιώματος στην ιδιοκτησία και οικονομικές δυσκολίες».\nΣύμφωνα με το HRW, κάποιες χώρες ασκούν μεγάλες πιέσεις για να ωθήσουν τους πρόσφυγες να επιστρέψουν στη Συρία, επικαλούμενες «τη σχετική ηρεμία» που επικρατεί στη χώρα από τον Μάρτιο του 2020, καταγγέλλει ο ΟΗΕ, παρά το γεγονός ότι οι συγκρούσεις συνεχίζονται.\nΣτον Λίβανο οι πρόσφυγες επίσης υπόκεινται σε απαγόρευση κυκλοφορίας, συλλήψεις και εξώσεις καθώς και σε περιορισμούς στις άδειες διαμονής τους, καταγγέλλει η ΜΚΟ.\n«Καμία χώρα δεν θα πρέπει να αναγκάζει τους πρόσφυγες να επιστρέφουν στη Συρία για όσο διάστημα η συριακή κυβέρνηση διαπράττει σοβαρές παραβιάσεις των ανθρωπίνων δικαιωμάτων», τόνισε η Χάρντμαν.\n«Μία δεκαετία αργότερα οι πρόσφυγες που επιστρέφουν στη Συρία εξακολουθούν να διώκονται από την ίδια κυβέρνηση από την οποία έφυγαν», πρόσθεσε.\n«Κανείς δεν θα είναι ασφαλής στη Συρία, αν δεν εμποδίσουμε να τον μηχανισμό ασφαλείας να τρομοκρατεί τους ανθρώπους», δήλωσε ένας 38χρονος πρόσφυγας, ο οποίος επέστρεψε στην επαρχία Κουνέιτρα στη νότια Συρία από τον Λίβανο όπου είχε καταφύγει.


WRC Αυστραλίας: Κυρίαρχοι Ogier και Volkswagen - NewsAutoSport.com\nWRC Αυστραλίας: Κυρίαρχοι Ogier και Volkswagen\nΜε το πόδι κολλημένο στο γκάζι ξεκίνησε και ολοκλήρωσε την τρίτη ημέρα του 10ου γύρου του WRC που φιλοξενείται στην Αυστραλία ο Sebastien Ogier.\nΟ Γάλλος οδηγός της Volkswagen έκανε μια εντυπωσιακή επίδειξη δύναμης με το Polo R. Κέρδισε και τις 6 ε.δ. που περιλάμβανε η μέρα και τις δεκατέσσερις από τις δεκαέξι ε.δ. που πραγματοποιήθηκα.\nΟ πρωτοπόρος του πρωταθλήματος οδηγόν αύριο τελευταία μέρα του ράλι της Αυστραλίας, ετοιμάζεται για μία ακόμη νίκη. Μια νίκη που θα του εξασφαλίση και μαθηματικά τον τίτλο του πρωταθλητή του πρώτου στην καριέρα του.\nΗ τελευταία μέρα του αγώνα περιλαμβάνει ακόμη έξι ε.δ.. Να τονίσου με ότι επίδειξη δύναμης δεν έχει κάνει μόνο ο Ogier αλλά και η Volkswagen καθώς και τις άλλες δυο ε.δ. κέρδισε η γερμανική ομάδα την μιά με το Νορβηγό Andreas Mikelsen και την άλλη με το Φινλανδός Jari Matti Latvala.\nΜε την ολοκλήρωση της 3ης μέρας στη 2η θέση ακολουθεί ο Φινλανδος Mika Hirvonen με το Citroen DS3 με τη διαφορά τους να ξεπερνά τα 45 δευτερόλεπτα. Στην τρίτη θέση πέρασε στην τελευταία ειδική ο Βέλγος Thierry Neyville με το M-Sport Ford Fiesta.\nΣτην τέταρτη θέση πλέον βρίσκεται ο Latvala. Μάχη αναμένεται στη διεκδίκηση της πέμπτης θέσης με τους Mikkelsen και Osteberg να έχουν μόλις 3 δεύτερα διαφορά.\n1 Sebastien OGIER, VW Polo R, 2:14: 53.9\n2 Mika HIRVONEN, Citroen DS3 +45.9\n3 Thiery NEUVILLE, M-Sport Ford, +1:11.4\n4 Jari Matti LATVALA, VW Polo R, +1:47.6\n5 Andreas MIKKELSEN, VW Polo R, +2:10.8\n6 Mad OSTBERG, M-Sport Ford, +2:13.3\n7 Evgeny NOVIKOV, M-Sport Ford, +6:36.6\n8 Natham Quini , Mini John Cooper Works WRC+9:10.8\n9 Kalied Al Qassimi, Citroen DS3+10:23.0\n10 Abdule Al Kuwari Ford Fiesta R5 +12:00.1


Αν ψάχνετε την έκθεση και χαθείτε, ακολουθήστε τους ήσυχους άνδρες με τα τουφέκια στις πλάτες τους. Ή ακολουθήστε τους γονείς που σπρώχνουν καροτσάκια και τις παρέες των άγριων εφήβων. Όλοι πηγαίνουν στο ίδιο μέρος. Η συγκεκριμένη έκθεση έγινε μια Κυριακή του Μαρτίου στο Farmer's Market Exhibition Hall της Τζόρτζια, περίπου 10 χιλιόμετρα από το κέντρο της Ατλάντα. Ως πρώην θαυμαστής των όπλων, έχω έρθει μαζί με έναν φίλο μου φωτογράφο, τον Jason Francisco, να καταγράψω τα γεγονότα, γράφει ο Pat Blanchfield.\nΔεν μπορείς να μπεις μέσα με ένα γεμάτο όπλο στο εσωτερικό, αλλά δεν υπάρχει κανένας έλεγχος ασφαλείας πέρα από ένα φύλακα, που ρωτά αν είμαστε οπλισμένοι. Εμείς λέμε ότι δεν είμαστε και μας περνά. Ένας πωλητής μας χαιρετά σχεδόν αμέσως. «Γεια! Θέλετε να αγοράσετε κάποια πυρομαχικά;» Είναι ένας μεσήλικας λευκός άντρας με ηλιοκαμένη επιδερμίδα σέρφερ και ξανθό μαλλί. «Έχω όλα τα είδη των εξωτικών όπλων. Αυτό εδώ είναι flechette». Δίνει στον φίλο μου ένα μικρό βελάκι χάλυβα, αιχμηρό σαν μια βελόνα στην άκρη και με αεροδυναμικά πτερύγια στο πίσω μέρος. Οι αμερικανοί στρατιώτες χρησιμοποιούσαν flechettes στο Βιετνάμ για να πιάσουν τους Βιετγκόνγκ που κρύβονταν πίσω από τους δέντρα και τους θάμνους. Όμως, ο πωλητής δεν τα δίνει για πόλεμο στη ζούγκλα –λέει ότι είναι πυρομαχικά.\nΗ έκθεση έχει στηθεί σε από έναν όμιλο που ονομάζεται GunRunner Shows, η οποία διοργανώνει εκδηλώσεις από το 1988. Η ιστοσελίδα τους δείχνει ένα μπάνερ με έναν άνδρα που κρατάει ένα όπλο, με το σύνθημα: I’LL KEEP MY GUNS YOU KEEP YOUR CHANGE -Θα κρατήσω τα όπλα μου (σε κόκκινο χρώμα), κράτα την ευκαιρία σου (σε μπλε χρώμα). Η ομάδα ισχυρίζεται ότι 275.000 επισκέπτες παρακολούθησαν τις εκθέσεις τους μόνο πέρυσι και σήμερα περίπου 200 περιφέρονται ανάμεσα σε πινακίδες, πανό και μοντέλα πλήρως εξοπλισμένα. Υπάρχει ένα παράξενο ρυθμικό βουητό από μηχανικούς θορύβους -κλικ, τσουγκρίσματα κ.ά- καθώς οι άνθρωποι δοκιμάζουν.\nΡωτώ τον πωλητή πυρομαχικών πως πάνε οι δουλειές. «Έχουν ζωντανέψει τα πράγματα, ιδίως μετά το περιστατικό στο Κονέκτικατ» λέει. Το πιο «καυτό» είδος είναι Rhodesian jungle rounds, αλλά αν είστε στην αγορά για κάτι λίγο πιο ακραίο, το έχει και αυτό: ονομάζεται Dragon’s Breath και είναι κάλυκες γεμισμένοι με πυροφόρα κομμάτια μαγνησίου και σκόνη. Αγοράζω δύο για έξι δολάρια. «Καλή διασκέδαση!» μου λέει.\nΗ εκδήλωση της GunRunners είναι λιγότερο μια εμπορική έκθεση της βιομηχανίας και περισσότερο μια διάσημη υπαίθρια αγορά, όπου συμμετέχουν μικρές επιχειρήσεις και ιδιώτες πωλητές. Τα κεντρικά περίπτερα ανήκουν ως επί το πλείστον σε καταστήματα όπλων που πωλούν τα αποθέματά τους στις εκθέσεις. Οι πωλητές, οι οποίοι κατέχουν άδειες κατέχουν άδειες από την Ομοσπονδία, στο παρελθόν απαγορευόταν να συμμετέχουν σε εκθέσεις όπλων, υπό το νόμο του 1968 για τον έλεγχο των όπλων, αλλά ξαναμπήκαν στο παιχνίδι το 1986 με το νόμο για την προστασία των ιδιοκτητών όπλων που τους επέτρεψε να πωλούν τα εμπορεύματά τους στις επιδείξεις, με την προϋπόθεση να κάνουν οι ίδιοι τους ελέγχους του ιστορικού όπως κάνουν και στα μαγαζιά τους.\nΌλοι οι άλλοι που πωλούν όπλα στην έκθεση –οι μισοί όπως εκτιμά ένας πωλητής- είναι απλά ιδιώτες που κάνουν δουλειές μεταξύ τους, ‘άμεσα και με μετρητά, χωρίς τους ελέγχους του ιστορικού που απαιτούνται. Πολλοί από αυτούς τους ανθρώπους-συλλέκτες, χομπίστες, ή απλά άνθρωποι που θέλουν να πάρουν κάποια όπλα- έχουν πληρώσει για τους πάγκους τους και θα είναι εκεί όλο το Σαββατοκύριακο. Μερικοί γνωρίζονται χρόνια.\nΑλλά υπάρχει επίσης η σταθερή ροή ανθρώπων, νέοι άνδρες ως επί το πλείστον, τους οποίους είδαμε στο δρόμο. Κυκλοφορούν τριγύρω με τουφέκια στις πλάτες και πιστόλια στους γοφούς τους, φορώντας χειρόγραφες πινακίδες στο στήθος τους: «Colt AR - 850 $ OBO», «Taurus.40. Ρωτήστε με». «Αυτοί είναι ιδιώτες πωλητές, και η έμφαση είναι στο ‘ιδιώτες’: μπορείτε να πάτε σε αυτούς και να αγοράσετε ό,τι κουβαλάνε, χωρίς ερωτήσεις, με μετρητά και μια χειραψία. Οι πωλητές σους πάγκους κάνουν, επίσης, προσφορές για αυτά τα όπλα - σε μία από τις πιο σουρεαλιστικές στιγμές της ημέρας, βλέπω έναν προμηθευτή σε πάγκο που πουλά ένα Iron Cross και πόρπες με την αμερικάνικη σημαία, να παζαρεύει με χοντρή προφορά της Τζόρτζια με έναν ψηλόλιγνο μαύρο που φορά στρατιωτικό τζάκετ, φαρδύ τζιν και ένα καπέλο του μπέιζμπολ στο πλάι, κάνοντας απανωτές προσφορές για την καραμπίνα Kel-Tec 9MM που ο νεότερος άντρας έχει στον ώμο του. Δεν καταλήγουν σε συμφωνία, αλλά το ύφος τους είναι εντελώς φιλικό.\nΣτο τέλος της αίθουσας, ο Mike και η Monica Lawson κάθονται στο κέντρο κάποιων πάγκων. Ο γιος τους, γύρω στα 10, παίζει με ένα φορητό βιντεοπαιχνίδι, ενώ η κόρη τους με ένα βιβλίο ζωγραφικής. Ένας φίλος κρατά το μικρότερο παιδί τους, δυόμισι μηνών, στον ώμο του. «Θα κληρονομήσει την οικογενειακή επιχείρηση», λέει ο Mike, «αν θέλει». Ο Mike είναι 40 ετών και ασχολείται με παραϊατρικά επαγγέλματα ενώ είναι και πυροσβέστης. Πηγαίνει σε εκθέσεις από τα πέντε του.\nΟι Lawsons δεν πωλούν όπλα, αλλά μάλλον σύνεργα επιβίωσης - νυστέρια, επιδέσμους, MRes, και ούτω καθεξής. Θεωρούν ότι οι επιχειρήσεις τους βοηθούν τους καθημερινούς ανθρώπους. Ο Mike απορρίπτει τις εταιρικές ιστοσελίδες που πωλούν προσυσκευασμένα κιτ επιβίωσης.\n«Αυτοί απλά θέλουν να κλέψουν τον κόσμο. Εμείς προσφέρουμε είδη που μπορείς να επιλέξεις και να προσαρμόσεις στις ανάγκες σου». Αν θέλετε πάντως να ακολουθήσετε την πεπατημένη, η Native Way πουλά πακέτα που περιλαμβάνουν ταμπόν με οινόπνευμα, γάζες και μια Καινή Διαθήκη τσέπης –όσον αφορά το τελευταίο, ο Mike επιμένει ότι δεν την χρεώνει καθώς εξυπηρετεί έναν σημαντικό σκοπό. «Η επιβίωση είναι 90 τοις εκατό ψυχική και δεν μπορώ να σκεφτώ καλύτερο βιβλίο για να διαβάσεις αν ξέρεις ότι πρόκειται να πεθάνεις».\nΣτην άλλη άκρη της αίθουσας, η σχεδιάστρια κοσμημάτων Angie Whitaker πουλά τέχνη. Έχει μετατρέψει πολύ έξυπνα βλήματα διαφορετικών διαμετρημάτων σε στολίδια για δερμάτινα βραχιόλια, περιδέραια και σκουλαρίκια και ο ορείχαλκος φαίνεται υπέροχος σε συνδυασμό με τους κάλυκες. Η ίδια σχολιάζει με ένα νικηφόρο χαμόγελο την αισθητική της: «Είναι πολύ γουέστερν, πολύ παραδοσιακή και πάνω απ’ όλα σύμφωνη με τη δεύτερη τροπολογία».\nΗ Angie και οι Lawsons είναι πολύ ζεστοί άνθρωποι και δεν φαίνεται να έχουν σχέση με κάποια ανωμαλία – υπάρχουν και πολλά παιδιά που πουλούν όπλα. Ένας πωλητής σημειώνει το ενδιαφέρον μας για ένα vintage Walther P38 και το μετακινεί σε καλύτερο φως για να το φωτογραφίσει ο Jason. «Φέραμε ένα σωρό κομμάτια από τον Β' Παγκόσμιο Πόλεμο στο μαγαζί» λέει. «Ελάτε να φωτογραφίσετε, δεν χρειάζεται να αγοράσετε τίποτα». Η ετικέτα πάνω στο όπλο γράφει «Το χρησιμοποίησε ναζί αξιωματικός».\nΑπέναντι από το διάδρομο, συναντάμε ένα ζευγάρι από τη Φλόριντα. Αυτός είναι ποδολόγος και αυτή αναισθησιολόγος και μαζί με μια στοίβα περιοδικών ελπίζουν να απαλλαγούν από ένα AK και μερικά άλλα όπλα για να πληρώσουν για το ταξίδι τους. Ο σύζυγος φοράει ένα καπέλο των Ισραηλινών Δυνάμεων Άμυνας και ανταλλάσσουν σαλόμ με τον Jason. Όταν ο Jason λέει ότι η δική του εβραϊκή ανατροφή ήταν σαφώς εναντίον των όπλων, ο άνθρωπος κουνά το κεφάλι του με κατανόηση. «Η αδελφή μου είναι ακριβώς έτσι. Θέλω να τη στραγγαλίσω μερικές φορές. Είχαμε οικογένεια στο Άουσβιτς. Είμαι ένα παιδί επιζώντων. Αλλά όπως της λέω» συνεχίζει χτυπώντας το χέρι του σε ένα M1A, «ο Χίτλερ θα το ξανασκεφτόταν να μα κυνηγήσει αν γνώριζε ότι υπήρχαν αυτά σε κάθε σπίτι. Και γι' αυτό ο καθένας που έρχεται να πάρει τα όπλα μου σήμερα καλύτερα να ξέρει ότι θα πάρει μερικές τρύπες στο σώμα του» λέει. «Η γυναίκα του γνέφει με ενθουσιασμό. «Αν κάποιος προσπαθήσει να βλάψει τα παιδιά μας, θα λάβει μερικές τρύπες», προσθέτει.\nΟι περισσότεροι από τους πωλητές είναι ζεστοί, ακόμα και φιλόξενοι -η αίσθηση της κοινότητας είναι προφανής. «Οι διοργανωτές είναι πραγματικά καλοί μαζί μας, πραγματικά ενθαρρύνουν τις οικογένειες» , λέει ο Mike Lawson. «Μας έδωσαν επιπλέον χώρο και μας έκαναν έκπτωση -μια πραγματική ευλογία». Όλοι θρηνούν τον ανεξέλεγκτο πληθωρισμό των τιμών.\nΟ Michael Giugliano, ένας από τους μικρότερους πωλητές στην έκθεση, κάνει χειρονομίες προς ένας από τους μεγαλύτερους πωλητές και φωνάζει. «Αυτοί οι τύποι μπορεί να κάνουν κάποιες προσφορές, αλλά η συνολική πολιτική τους είναι γελοία. Αυξάνουν τις τιμές για όλους τους άλλους - δεν μπορώ να αντέξω οικονομικά την ανανέωση του εμπορεύματος στις σημερινές τιμές. «Όταν λέω στην αναισθησιολόγο από τη Φλόριντα ότι η ίδια και ο σύζυγός της θα μπορούσαν εύκολα να ξεφύγουν χρεώνοντας δύο και τρεις φορές περισσότερο για τα PMAG που έχουν στον πάγκο τους, κουνά το κεφάλι της. «Οι άνθρωποι θα πλήρωναν τρελά ποσά αυτές τις μέρες, ναι, αλλά δεν είμαστε εδώ γι’ αυτό. Δεν θα ήταν σωστό».\nΚάποιοι αναφέρουν ότι η αίσθηση της ευθύνης της κοινότητας εκτείνεται σε πολύ περισσότερα από τις τιμές. «Πληρώνω 1.500 δολάρια το χρόνο για άδεια και ‘τρώω’ το τέλος ελέγχου του ιστορικού τους. Αλλά δεν πειράζει» λέει ο Michael, «γιατί εδώ προσπαθούμε να κάνουμε το σωστό. Αλλά αυτές τις μέρες, υπάρχουν περισσότεροι ιδιώτες πωλητές από όσους έχω δει ποτέ».\nΣε αντίθεση με τους FFLs, οι οποίοι είναι υποχρεωμένοι να κάνουν τους ελέγχους του ιστορικού, όπως είναι αυτονόητο, και σε αντίθεση με τους ιδιώτες προμηθευτές στους πάγκους, πολλοί από τους οποίους είναι παλιοί στο κύκλωμα και οι οποίοι έχουν τουλάχιστον περάσει από την τυπική διαδικασία της ενοικίασης ενός χώρου , αυτοί οι άνθρωποι έρχονται και φεύγουν αθόρυβα και ανώνυμα, όπως τα όπλα που μεταφέρουν.\nΈνας ιδιώτης πωλητής τραβάει την προσοχή μας κι εμείς τη δική του. Είναι κρυμμένος μακριά, σε μια γωνιά στην είσοδο, έχει ένα AR στον έναν ώμο του και μια χονδροειδώς γραμμένη πινακίδα «πωλείται» κρεμασμένη στο λαιμό του. Μπορεί να είναι το βρώμικο τζιν του και το τσαλακωμένο πουκάμισο που δεν ταιριάζουν με το καλοχτενισμένο μαλλί του, αλλά κάτι δεν πάει καλά και όταν μας βλέπει αρχίζει να φωνάζει: «Μηχανή! Αυτός έχει φωτογραφική μηχανή! Δεν μπορεί να με βγάλει φωτογραφία!». Σε ελάχιστα δευτερόλεπτα έρχεται ο φύλακας με το χέρι στο όπλο του. «Τι νομίζεις ότι κάνεις;» ρωτά. «Δεν μπορείτε να βγάλετε φωτογραφίες εδώ». Όμως μπορούμε. Έχουμε άδεια από τους διοργανωτές και έχουμε μιλήσει με τους ανθρώπους για ώρες. Είμαστε σε ένα δημόσιο χώρο σε κρατική γη. Εμείς δεν κάνουμε μια παρουσίαση, αλλά ακόμη και αν κάναμε, δεν είναι η πρώτη τροποποίηση εξίσου σημαντική με τη δεύτερη;\nΘέλω να πω όλα αυτά, αλλά πίσω από τον φύλακα βλέπω τον ιδιώτη πωλητή να σφίγγει το AR του και να κοιτάζει με άγριο βλέμμα και θεωρώ ότι δεν μπορώ να πω λέξη. Ο Jason απολογείται και λέμε στον φρουρό ότι όλα είναι εντάξει, λυπούμαστε, αλλά μόλις φεύγαμε. Και φεύγουμε, χωρίς ποτέ να ρωτήσουμε τι είναι αυτό που φοβούνται τόσο.


Η ΔΕΕΠ Κέρκυρας για την Ημέρα της Ευρώπης - CorfuPress.com\nΑνακοίνωση της ΔΕΕΠ Κέρκυρας της Νέας Δημοκρατίας για την 9η Μαΐου, Ημέρα της Ευρώπης.\nΣήμερα 9 Μαΐου, έχει καθιερωθεί να εορτάζεται η μέρα της Ευρώπης.\nΗ Ελλάδα, μέρος αναπόσπαστο της Ευρωπαϊκής οικογένειας, συμπορεύεται με τα υπόλοιπα Κράτη στο δρόμο της Ευρωπαϊκής ολοκλήρωσης.\nΗ Ευρώπη, είναι ένα διακρατικό μόρφωμα, μοναδικό στην ιστορία της ανθρωπότητας, που επιδιώκει την συναδέλφωση, την συμπόρευση, την αλληλεγγύη και την ειρηνη μεταξύ των Κρατών.\nΔεν ξεχνάμε ότι η παράταξη της «Νέας Δημοκρατίας» και ο τότε ηγέτης της Κωνσταντινος Καραμανλής ήταν αυτοί που πήραν την πρωτοβουλία και υλοποίησαν την ένταξη της Ελλάδας στην Ευρωπαϊκή Ένωση.\nΕίναι σήμερα η Ευρωπαϊκή Ένωση αυτό που ονειρευόμασταν; Μάλλον δεν είναι απολύτως αυτό. Έχουν γίνει βέβαια σημαντικά βήματα. Χρειάζεται όμως περεταίρω ολοκλήρωση, κοινό Σύνταγμα, Ευρωπαϊκός στρατός, κοινή Εξωτερική πολιτική και κεντρικά Όργανα Διοίκησης με κύρος και πραγματικές εξουσίες νομοθετικής και εκτελεστικής εξουσίας. Επίσης χρειάζεται να εξομοιωθεί ο μέσος όρος ποιότητας ζωης όλων των Ευρωπαίων πολιτών.\nΑυτό όμως δεν αφαιρεί την σπουδαιότητα της Ευρωπαϊκής οικογένειας, που αποτελεί ένα λιμάνι ασφαλείας και ειρήνης για όλους μας.


Μια ιδιότυπη μάχη στο Χαϊδάρι: Πολίτες εναντίον "βρομιάρηδων"\nΑρχική ΔΥΤΙΚΗ ΑΘΗΝΑ Μια ιδιότυπη μάχη στο Χαϊδάρι: Πολίτες εναντίον “βρομιάρηδων”\nΔεύτερο περιστατικό απόρριψης μπάζων από κάτοικο άλλου Δήμου στους δρόμους της πόλης μας διαπιστώθηκε μέσα σε λίγες μέρες. Η χαλαρότητα με την οποία αντιμετωπίζεται στο Χαϊδάρι η αντικοινωνική – αντιπεριβαλλοντική αυτή στάση επί χρόνια, επιτρέπει σε κάποιους, ντόπιους και ξένους, να μεταρέπουν τους δρόμους του σε χώρο απόρριψις αδρανών υλικών. Ειδικά κάποια σημεία στην πόλη, σαν αυτό όπου σημειώθηκε το τελευταίο περιστατικό στο Άνω Δάσος, έχουν μετρατραπεί σε άτυπες χωματερές, χωρίς να “ιδρώνει το αφτί” του Δήμου.\nΤο τελευταίο κρούσμα συνέβη το πρωί του Σαββάτου 27 Ιουνίου, όταν ένας ασυνείδητος άρχισε να ξεφορτώνει στην οδό Ακροπόλεως, σακούλες με μπάζα από το αυτοκίνητό του, πάνω σε άλλα προϋπάρχοντα. Τα παράτησε και έφυγε, νομίζοντας ότι έκανε τη δουλειπά του και ξεμπέρδεψε. Αλλά, για κακή του τύχη, στην πόλη μας έχει αρχίσει να γίνεται αναπτύσσεται μια άλλη στάση απέναντι στο περιβάλλον.\nΈνας περίοικος, που ήταν αυτόπτης μάρτυρας του συμβάντος, κράτησε τον αριθμό κυκλοφορίας και ειδοποίησε την Αστυνομία και τον Δήμο. Όπως εξακριβώθηκε, το όχημα ανήκει σε κάτοικο Περιστερίου.\nΠαράβαση του νόμου περί προστασίας Περιβάλλοντος\nΣύμφωνα με έγκυρες πηγές, ο ιδιοκτήτης του κλήθηκε να εμφανιστεί στο Α.Τ. Χαϊδαρίου, για να καταθέσει, όμως μέχρι σήμερα δεν έχει εμφανιστεί. Να σημειωθεί πως οι παραβάτες σε αυτές τις περιπτώσεις οδηγούνται στον Εισαγγελέα, αντιμετωπίζοντας την κατηγορία της παράβασης του Νόμου περί προστασίας του περιβάλλοντος. Εκτός από την ποινή που προβλέπεται, υποχρεούνται να επαναφέρουν το χώρο που ρύπαναν στην αρχική του μορφή. Επίσης από την Υπηρεσία Καθαριότητας του Δήμου τούς επιβάλλεται χρηματικό πρόστιμό της τάξης των 300 ευρώ, που μπορεί να είναι πολύ μεγαλύτερο ανάλογα με τον όγκο των απορριμμάτων.\n«Το Α.Τ. Χαϊδαρίου θα είναι αμείλικτο σε τέτοιες περιπτώσεις και θα συμβάλει στην καταπολέμηση κάθε περιβαλλοντικού εγκλήματος. Σε συνεργασία με το Δήμο Χαϊδαρίου θεωρούμε τέτοια είδους ζητήματα, υψίστης σημασίας», ανέφερε στο «Χαϊδάρι Σήμερα» τοπική αστυνομική πηγή.\nΗ εικόνα εγκατάλειψης “ερεθίζει” τους βρομιάρηδες\nΠριν από λίγες ημέρες είχαμε αντίσοιχο περιστατικό με θρασύτατο εργολάβο οικοδομών, που έφερε τα μπάζα του στο Χαϊδάρι από αλλού (Έφεραν τα μπάζα από τη Μεταμόρφωση και τα πέταξαν στο Δάσος!) και αντέδρασε και πάλι η γειτονιά.\nΔεν αρκεί όμως η ενεργοποίηση των δημοτών, που αρνούνται να ζουν ανάμεσα σε σκουπίδια και ποντίκια. Χρειάζεται σοβαρή δουλειά και από τις δημοτικές υπηρεσίες. Για παράδειγμα, το επίμαχο σημείο της οδού Ακροπόλεως είναι ένα οικτρά υποβαθμισμένο πεζοδρόμιο. Δεν είναι πλακοστρωμένο, είναι μονίμως πιγμένο στα ξερά χόρτα και τα περισσεύματα σκουπιδιών γύρω από τους κάδους. Ε, λοιπόν, αυτη η εικόνα αποτελεί “κράχτη” για να πετάει ο κάθε βρομιάρης τα μπάζα και τα ογκώδη που θέλει να ξεορτωθεί. Οι περίοικοι είναι έξω φρενών με την υποβάθμιση της ζωής και της περιουσίας τους. Δεν το βλέπουν οι δημοτικοί άρχοντες;\nΆλλη εστία σε απόσταση 10 μέτρων, στο ίδιο πεζοδρόμιο.\nΝα τι μας είπε ένας περίοικος σήμερα το πρωί: “Ο κάθε ένας που θέλει να ξεφορτωθεί μπάζα έρχεται εδώ και κάνει τη δουελιά του. Ακόμη και επιχειρήσεις της περιοχής εδώ έχονται και πετάνε σε σταθερή βάση. Ο Δήμος γιατί δεν κάνει και αυτός τη δική του δουλειά; Είναι εικόνα κανονικής πόλης αυτή; Χώρια που είναι γεμάτο ποντίκια. Έχουμε πάρει τηλέφωνο στην Υπηρεσία Καθαριότητας για απόρριψη μπάζων και μας απαντάνε ότι λείπει ο επόπτης”.\nΆλλοι κάτοικοι, που έχουν έρθει σαν νοικάρηδες στο Άνω Δάσος, δηλώνουν στην εφημερίδα μας απογοητευμένοι από την πραγματική κατάσταση της πόλης μας, που είναι σαφώς χειρότερη από Δήμους όπως ο Κορυδαλλός και το Περιστέρι.\nΌπως αποδεικνύεται, τα μπάζα και τα πεταμένα σκουπίδια γενικότερα είναι μια σοβαρή περίπτωση υποβάθμισης του αστικού περιβάλλοντος, όπου ο πολίτης μπορεί να παίξει κύριο ρόλο: Να μην ανέχεται κανένας να βρομίζει την πόλη και τη γειτονιά του. Αλλά δεν φτάνει μόνο ο πολίτης…\nΑκροπόλεως και Γ. Παπανδρέου. Και μη χειρότερα…\nΑκροπόλεως και Κοτοπούλη. Η φαντασία στην δημιουργία χωμετερών (εγκαταλειμμένο όχημα).\nΚοτοπούλη και Βεργίνας. Ομορφιές… Αν ο κάδος κυλήσει στην κατηφόρα, θα κινδυνέψει κόσμος.\nΠροηγούμενο άρθροΣτις 6 Ιουλίου τα εγκαίνια του Μετρό από Αγία Μαρίνα μέχρι Νίκαια\nΕπόμενο άρθροΠαρανομίες, απειλές και τσαμπουκάδες στο Πόρτο Κατσίκι από πλήρωμα τουριστικού σκάφους


10 συστατικά για την επιτυχία της Μπάγερν Μονάχου | Περιεχόμενα | DW | 09.05.2016\n10 συστατικά για την επιτυχία της Μπάγερν Μονάχου\nΡεκόρ εκκίνησης στην Μπουντεσλίγκα, πρωταθλήτρια Χειμώνα και κατάκτηση του τέταρτου συνεχόμενου πρωταθλήματος, επίδοση ρεκόρ στη Γερμανία. Οι επιτυχίες της Μπάγερν Μονάχου κάθε άλλο παρά τυχαία είναι.\nΟ προπονητής - μαέστρος\n«Είμαστε καλοί όταν τα δίνουμε όλα», έχει δηλώσει μεταξύ άλλων ο μεγαλοφυής στον τομέα της τακτικής Πεπ Γκουαρντιόλα. Ο καταλανός προπονητής των Βαυαρών κατόρθωσε φέτος, σε αντίθεση με την προηγούμενη χρονιά, να διατηρήσει την ομάδα του σε πλήρη αγωνιστική εγρήγορση μέχρι το τέλος της Μπουντεσλίγκα. Ωστόσο, αυτό δεν στάθηκε αρκετό για την κατάκτηση του Champions League για τρίτη συνεχή χρονιά.\nΗ Μπάγερν κατέκτησε την Μπουντεσλίγκα για τέταρτη σερί φορά, μια επίδοση – ρεκόρ. Από τα 77 γκολ των Βαυαρών στο πρωτάθλημα (στην προτελευταία αγωνιστική ημέρα) 29 σημείωσε ο πολωνός επιθετικός Ρόμπερτ Λεβαντόφσκι. Μάλιστα, ο πρώην στράικερ της Μπορούσια Ντόρτμουντ πέτυχε το εκπληκτικό ρεκόρ των γρηγορότερων πέντε γκολ στην ιστορία της Μπουντεσλίγκα στην αναμέτρηση των Βαυαρών με τη Βόλφσμπουργκ.\nΆξιος συμπαραστάτης του Ρόμπερτ Λεβαντόφσκι στην επιθετική γραμμή των Βαυαρών ήταν ο γερμανός διεθνής Τόμας Μύλλερ με 20 γκολ. Μαζί με τον πολωνό στράικερ έφθασαν αθροιστικά τα 49 τέρματα και δεν αποκλείεται στη μία αγωνιστική που απομένει να σπάσουν το παλιό ρεκόρ των Γκραφίτε και Τζέκο, οι οποίοι είχαν οδηγήσει τη σεζόν 2008-9 την Βόλφσμπουργκ με 54 γκολ στην κατάκτηση του πρωταθλήματος.\nΕγγύηση κάτω από τα δοκάρια\nΈνας από τους κορυφαίους τερματοφύλακες του κόσμου αυτή τη στιγμή. Ο Μάνουελ Νόιερ αξίζει τη φήμη του, έχοντας κατορθώσει να κρατήσει το «μηδέν» στην εστία του 152 φορές σε 316 συνολικά ματς στην Μπουντεσλίγκα. Φέτος ο γκολκίπερ της Μπάγερν δεν δέχθηκε γκολ σε 20 αναμετρήσεις. Αν δεν νικηθεί ούτε στην τελευταία αγωνιστική, θα ισοφαρίσει το προσωπικό του ρεκόρ.\nΕκτός από το συμβόλαιο του Μάνουελ Νόιερ, οι Βαυαροί ανανέωσαν και τα συμβόλαια των Τόμας Μύλλερ, Ζερόμ Μπόατενγκ, Χάβι Μαρτίνεθ και Ντάβιντ Άλαμπα έως το 2021. «Οι φίλαθλοι δεν χρειάζεται να ανησυχούν για το μέλλον», διαβεβαίωσε ο επικεφαλής του διοικητικού συμβουλίου της Μπάγερν Καρλ-Χάιντς Ρουμενίγκε, με το βλέμμα στραμμένο στους ανταγωνιστές της ομάδας του στο εξωτερικό.\nΟ γητευτής των... παικτών\n«Για πολλούς παίκτες της Μπάγερν είναι σαν πατέρας», δήλωσε ο θρύλος των Βαυαρών Φραντς Μπεκεμπάουερ για τον αθλητικό διευθυντή της ομάδας Ματίας Ζάμερ. Ο πρώην γερμανός διεθνής κινεί τα νήματα στο παρασκήνιο και δεν διστάζει να μιλά έξω απ’ τα δόντια μπροστά στις κάμερες. Αυτό που δεν ανέχεται σε καμία περίπτωση ο 48χρονος Ζάμερ, τόσο στους παίκτες όσο και στους παράγοντες, είναι η τσαπατσουλιά.\nΟι προσθήκες των Βιδάλ, Κομάν και Κόστα έπεισαν στο μεγαλύτερο μέρος της σεζόν τους ιθύνοντες και τους φιλάθλους της Μπάγερν, ενισχύοντας ακόμη περισσότερο την αξιοζήλευτή της σύνθεση. Το ισχυρό ρόστερ οφείλεται σημαντικά στον νέο τεχνικό διευθυντή Μίχαελ Ρέσκε (αριστ.). Ακόμη και ο Πεπ Γκουαρντιόλα, που συνηθίζει να επιλέγει ο ίδιος τους παίκτες, έχει επαινέσει επανειλημμένα τη δουλειά του Ρέσκε.\nΤα λεφτά δεν σκοράρουν, ωστόσο συνιστούν πολύ σημαντικό παράγοντα επιτυχίας. Με ετήσιο τζίρο που υπερβαίνει τα 500 εκατομμύρια ευρώ η Μπάγερν συγκαταλέγεται στους πέντε πλουσιότερους συλλόγους διεθνώς. Η Μπορούσια Ντόρτμουντ, δεύτερη στη σχετική κατάταξη στη Γερμανία, κάνει τζίρο 280 εκατ. ευρώ. Η οικονομική επιφάνεια της Μπάγερν της επιτρέπει να αγοράζει ακριβούς παίκτες όπως ο Ισπανός Μαρτίνεθ.\nΑντοχή στα δύσκολα\nΤο σκάνδαλο φοροδιαφυγής του κορυφαίου παράγοντα και θρύλου της ομάδας Ούλι Χένες και η προσωρινή φυλάκισή του δεν έβγαλαν τη Μπάγερν από τον δρόμο των επιτυχιών. Το ίδιο και η ανακοίνωση του Πεπ Γκουαρντιόλα ότι θα συνεχίσει την προπονητική του καριέρα μακριά από τους Βαυαρούς, στην Αγγλία.\nΠάντα κάποιος πρωταγωνιστής\nΌταν κάποιος παίκτης τραυματιζόταν ή βρισκόταν σε κακή αγωνιστική κατάσταση, κάποιος άλλος έσπευδε να καλύψει το κενό με την απόδοσή του. Ένας παίκτης που μετά από μέτριο ξεκίνημα εξελίχθηκε σε ηγετική φυσιογνωμία των Βαυαρών είναι ο Αρτούρο Βιδάλ. Ο Χιλιανός ξέρει να κρατά τη μπάλα στα πόδια, να ελέγχει τον ρυθμό στο κέντρο και να βελτιώνει καθοριστικά την αμυντική λειτουργία της ομάδας.\nΤο ντοκιμαντέρ της DW για την Μπάγερν 12.10.2017\nΕπέστρεψε το σασπένς στην Bundesliga 15.10.2017\nΓια πρώτη φορά μετά από χρόνια η Μπάγερν Μονάχου φαίνεται να έχει ανταγωνισμό. Όχι μόνο από την Ντόρτμουντ του Σ. Παπασταθόπουλου.\nΧρυσές μπίζνες στο γερμανικό ποδόσφαιρο 27.08.2016\n'Αρχισε επιτέλους η Bundesliga, το φημισμένο γερμανικό πρωτάθλημα ποδοσφαίρου. Όλες οι ομάδες έχουν δύο στόχους: μία καλή αγωνιστική παρουσία, αλλά και ...γεμάτα ταμεία στο τέλος της σεζόν.\nΦαβορί για άλλη μια χρονιά η Μπάγερν 26.08.2016\nΤο σύνολο σχεδόν των 18 προπονητών της Μπουντεσλίγκα εκτιμούν ότι η Μπάγερν Μονάχου θα διατηρήσει και φέτος τα σκήπτρα του πρωταθλητή Γερμανίας, αλλά ελπίζουν σε ανταγωνιστικότερο πρωτάθλημα.\nΚείμενο Ολίβια Γκερστενμπέργκερ\nΛέξεις κλειδιά Μπάγερν Μονάχου, Μπουντεσλίγκα, γερμανικό πρωτάθλημα, ποδόσφαιρο\nΜόνιμος σύνδεσμος http://p.dw.com/p/1IkLB


Παναγιώτα Βλαντή: Διαβατήριο η ομορφιά, στην πορεία όμως μετράει τι κάνεις – Alpha Πάτρας\nΒρίσκεστε σε:Αρχική»Μικροσκόπιο»Παναγιώτα Βλαντή: Διαβατήριο η ομορφιά, στην πορεία όμως μετράει τι κάνεις\nΠαναγιώτα Βλαντή: Διαβατήριο η ομορφιά, στην πορεία όμως μετράει τι κάνεις\nΚαλεσμένη στο «φλΕΡΤ βρέθηκε η Παναγιώτα Βλαντή προκειμένου να συναντήσει στο πλατό την Νάντια Κοντογεώργη. H ηθοποιός αναφέρθηκε στο ξεκίνημα της καριέρας της, τα απωθημένα αλλά και την ομορφιά.\nΠιο συγκεκριμένα, η Παναγιώτα Βλαντή σημείωσε χαρακτηριστικά: «Στη δική μας δουλειά το έχουμε αυτό το θέμα με την ομορφιά. Όταν κάνεις κάποια πράγματα στην αρχή της καριέρας σου, λένε όλοι πως τα πέτυχες επειδή είσαι όμορφη. Που ισχύει, είναι διαβατήριο η ομορφιά. Στην πορεία, όμως, τι κάνεις και πως εξελίσσεσαι. Στο σπίτι και εγώ και η αδελφή μου δεν μεγαλώσαμε έτσι, τι ωραίες που είμαστε».\nΗ ηθοποιός τόνισε πως «δεν θέλω να έχω απωθημένα και προσπαθώ να μην έχω. Όσο μπορώ, δουλεύω για αυτό. Να μην έχω απωθημένα, κάτι που ήταν και η συμβουλή του δασκάλου μου στην σχολή. Τα πράγματα που ήρθαν στη ζωή μου, επαγγελματικά, ξεπέρασαν τις προσδοκίες μου. Δεν τα περίμενα. Ήμουν πάρα πολύ ντροπαλή, πάρα πολύ ήσυχη, ντρεπόμουν και δεν μπορούσα να κοιτάξω άνθρωπο στα μάτια. Δεν περίμενα ποτέ πως θα μπορούσα να κάνω αυτά τα λίγα πράγματα που έχω κάνει στο επάγγελμα, στην τηλεόραση και το θέατρο. Ξεπέρασα αυτό που εγώ περίμενα», πρόδωσε με χαμόγελο η Παναγιώτα Βλαντή.\nΠροηγούμενο άρθροΡαγίζει καρδιές η Βικτώρια Καρύδα – Οι φωτογραφίες με τον σύζυγό της και το δημόσιο μήνυμα\nΕπόμενο άρθρο Κορωνοϊός: Απαγόρευση κυκλοφορίας 21:00-5:00 σε όλη τη χώρα από την Παρασκευή – Τι ισχύει


Φανέλα της Μπόκα από το 1971 με την υπογραφή του Μαραντόνα στα 205.000 ευρώ! | Yellow Radio\nΑρχική/Ποδόσφαιρο/Φανέλα της Μπόκα από το 1971 με την υπογραφή του Μαραντόνα στα 205.000 ευρώ!\nYellowRadio.gr Follow on Twitter Send an email 30 Νοεμβρίου 2020 - 22:36\nΕίναι σίγουρο πως όταν ο Ντιέγκο Μαραντόνα ήταν ζωντανός, τα πράγματα που σχετίζονταν με την ζωή του όπως για παράδειγμα μια φανέλα ή ένα αυτόγραφο είχαν μεγάλη αξία. Τώρα που ο θρύλος των γηπέδων “έφυγε” από την ζωή, αυτό ενισχύθηκε ακόμη περισσότερο.\nΑν κανείς δει αυτή την στιγμή στο διαδίκτυο σε διάφορες ιστοσελίδες που ασχολούνται με την αγορά και την πώληση προϊόντων, όπως αναφέρει χαρακτηριστικά σήμερα η εφημερίδα της Αργεντινής Ole.\nΗ φανέλα με την υπογραφή του, για παράδειγμα, κοστίζει πραγματικά μία περιουσία. Περίπου 20.000.000 πέσος ή διαφορετικά 205.808 ευρώ. Οι τιμές ποικίλλουν ανάλογα με τη φανέλα, από 50.000 πέσος για παράδειγμα.\nΗ αξία της ανέρχεται σε 20.000.000 πέσος (205.808 ευρώ) και σύμφωνα με τον πωλητή στην περιγραφή του, υπογράφηκε από τον Ντιέγκο τον Μάιο του 1997, στο τελευταίο του πέρασμα από την ομάδα του Μπουένος ‘Αιρες.\nΥπάρχει επίσης μία φανέλα αξίας 16.000.000 πέσος (164.647 ευρώ). Είναι αυτή που φόρεσε ο Μαραντόνα την ημέρα του αποχαιρετιστήριου αγώνα του στο Bombonera.\nΜία άλλη, η οποία κοστίζει 8.000.000 πέσος (82.323 ευρώ), είναι αρκετά ιδιαίτερη: πρόκειται για εκείνη της εθνικής Αργεντινής, που φορούσε ο Ντιέγκο σε φιλανθρωπικό αγώνα στο γήπεδο Βελέζτο το 1990, στο οποίο βρισκόταν και ο τότε πρόεδρος της Αργεντινής, Κάρλος Μέμεμ και φέρει την υπογραφή του Μαραντόνα στο στήθος.


Η ανατομία μιας ήττας - Ανοιχτό Παράθυρο\nHomeΣκέψειςΗ ανατομία μιας ήττας\n20 Ιουνίου 2019 Σκέψεις\n9,5%. Ένα ποσοστό διαφοράς που δεν περίμεναν ούτε οι αισιόδοξοι της Πειραιώς. Ακόμη και οι δημοσκόποι τις τελευταίες μέρες έκλειναν την ψαλίδα. Αυτός που όμως σίγουρα δεν την περίμενε ήταν ο Χριστόφορος Βερναρδάκης, ο οποίος είχε πείσει και τον Πρωθυπουργό ότι στη χειρότερη η διαφορά θα είναι μεταξύ 3-5%. Μεγάλη συζήτηση έχει ανοίξει έκτοτε για το τι πήγε λάθος. Δεν φαίνεται να υπήρξε ένα μεγάλο λάθος της Κυβέρνησης, αλλά να είναι ένα πολυπαραγοντικό κακό αποτέλεσμα. Αποτέλεσμα που μάλλον θα επαναληφθεί στις εθνικές κάλπες, στον δρόμο για τις οποίες ο ΣΥΡΙΖΑ ξεκίνησε την πορεία του με ηττοπάθεια και εσωστρέφεια.\nΌμως, τις πταίει;\nΛίγο έπαιξε το ρόλο του το σκάφος. Ελάσσονος πολιτικής σημασίας ζήτημα, το οποίο όμως σίγουρα δεν βοήθησε το προφίλ του πρωθυπουργού (ο οποίος ήταν και παραμένει το δυνατό χαρτί ενός κατακερματισμένου κομματικού μηχανισμού που στις εκλογές της αυτοδιοίκησης με το ζόρι κατάφερε να περάσει το 10% και δεν εξέλεξε τελικά ούτε έναν Περιφερειάρχη).\nΛίγο έπαιξε το ρόλο του ο Πολάκης. Ασχέτως του ποιος είχε δίκιο κι άδικο, ήταν ένα επικοινωνιακό σφάλμα μεγατόνων η διαχείριση της κατάστασης, όπως αποδείχθηκε.\nΣτρατηγικό σφάλμα η “αδιάκριτη” υπουργοποίηση στελεχών του ΠΑΣΟΚ (Μωραΐτης και Τόλκας) καθώς και του Θανάση Θεοχαρόπουλου της ΔΗΜΑΡ, οι οποίοι μέχρι προσφάτως κατακρεουργούσαν δημοσίως τον ΣΥΡΙΖΑ. Όπως παρατήρησαν και παράγοντες του κόμματος, το “άνοιγμα” προς το Κέντρο και το προοδευτικό προσκλητήριο θα μπορούσε να έχει γίνει πάνω σε μια προγραμματική βάση και να μη συνοδεύεται με άκομψες υπουργοποιήσεις συναλλαγματικού χαρακτήρα.\nΠολλοί κάνουν λόγο και για την αλαζονεία που επέδειξε ο πρωθυπουργός κατά τη διάρκεια του προεκλογικού αγώνα. Προχώρησε σε υποτιμητικά σχόλια για τον αντίπαλό του (η λαϊκή ρήση “ποτέ μην υποτιμάς τον αντίπαλο” δεν έχει ειπωθεί τυχαία) ενώ αρνητική υποδοχή είχε και ο έντονος λαϊκισμός που χαρακτήρισε τον λόγο του. Ενδέχεται να ήταν λάθος ακόμα και η ίδια η χορήγηση της 13ης σύνταξης, με τον τρόπο τουλάχιστον που έγινε.\nΌφειλε είτε να μην δώσει κανένα προεκλογικό “δωράκι”, συνομιλώντας ειλικρινά με τους πολίτες για το τι έχει πετύχει η οικονομία και το τι μπορεί να αποδώσει αυτή, είτε να δώσει την παροχή βαφτίζοντας την αυτό που πραγματικά είναι (όχι 13η σύνταξη, αλλά κάτι σαν 13η σύνταξη), είτε δίνοντας την κανονικά και ολοκληρωμένα, καθώς οι περισσότεροι συνταξιούχοι όταν έφτασαν στην τράπεζα δεν βρήκαν μια σύνταξη, αλλά ένα πετσοκομμένο από εισφορές και κρατήσεις επίδομα, κάτι που μπορεί να λειτούργησε και αντίστροφα στην ψυχολογία τους, εφόσον τους είχε γεννηθεί (από την ίδια την κυβέρνηση) η προσδοκία. Από αυτό φαίνεται πως ο Αλέξης Τσίπρας δεν υποτίμησε μόνο τον αντίπαλο, αλλά και τους ίδιους τους πολίτες και τη νοημοσύνη τους.\nΟι επιτυχίες της Αντιπολίτευσης\nΣημαντικές επικοινωνιακές επιτυχίες σημείωσε και το κόμμα της αντιπολίτευσης σε ορισμένες από τις επιθέσεις του απέναντι στον ΣΥΡΙΖΑ. Με υπομονή και επιμονή έπεισαν μεγάλη μερίδα του κόσμου ότι η κυβέρνηση έχει τη διάθεση παρέμβασης στη δικαιοσύνη σε ό,τι έχει να κάνει με το σκάνδαλο Novartis (προσπάθεια που συνεχίστηκε με το θέμα διορισμού των δικαστικών), με κραυγές για την ύπαρξη σκανδάλου Πετσίτη, ενώ καθοριστικό ρόλο έπαιξε και το ντοκιμαντέρ για το Μάτι, μέσα απ’το οποίο απεδείχθη πως οι κυβερνητικοί παράγοντες και ο ίδιος ο Αλέξης Τσίπρας γνώριζαν για την ύπαρξη νεκρών πολύ νωρίτερα απ’ ότι είπαν.\nΙσχυρά αντιπολιτευτικά χαρτιά στα χέρια της ΝΔ υπήρξαν επίσης η παιδεία και η ασφάλεια. Σε ό,τι αφορά το δεύτερο, η αντιπολίτευση χειρίστηκε πολύ έξυπνα επικοινωνιακά μια ήδη υπάρχουσα προκατάληψη για την αριστερά και τις κακές της σχέσεις με τα σώματα ασφαλείας και τη δημόσια τάξη. Η συνεχής τηλεοπτική μετάδοση της αυξημένης εγκληματικότητας στα Εξάρχεια, οι συνεχείς άδειες στον Κουφοντίνα αλλά και η έξαρση της μετανάστευσης έσπειραν αίσθημα ανασφάλειας και αγανάκτησης με την κατάσταση σε μεγάλη μερίδα των πολιτών.\nΑκόμη και η εγκληματικότητα στα Πανεπιστήμια λόγω του ασύλου έρχεται πολύ συχνά στην επικαιρότητα και αποτελεί φαινόμενο που η κυβέρνηση αδυνατεί να διαχειριστεί αποτελεσματικά, ενώ η πλήρης απαξίωση και ουσιαστικά κατάργηση της τεχνολογικής εκπαίδευσης στη χώρα εξαγρίωσε -δικαίως- πολλούς νέους φοιτητές και εργαζόμενους.\nΤα στελέχη στα μετόπισθεν\nΔυνατά χαρτιά όπως η Έφη Αχτσιόγλου και ο Ευκλείδης Τσακαλώτος έμειναν πρακτικώς ανεκμετάλλευτα, ενώ οι υποψήφιοι ευρωβουλευτές καθ’όλη τη διάρκεια της προεκλογικής περιόδου διοργάνωναν μεταξύ τους εκδηλώσεις – συζητήσεις, ένα μέσο που αποτελεί μια συντηρητική προσέγγιση της πολιτικής και αξιοποιείται παραδοσιακά από τη δεξιά, όχι την αριστερά, και στην καλύτερη συνόδευαν κάπου τον πρωθυπουργό κατά την περιοδεία του.\nΑυτή η παντελής άρνηση του ΣΥΡΙΖΑ απ’ όταν επανεξελέγη τον Σεπτέμβρη του 2015 να δομήσει ανοιχτούς διαύλους επικοινωνίας με την κοινωνία και να οργανωθεί μαζικά σε τοπικό επίπεδο δημιουργώντας ένα ζωντανό κύτταρο στήριξης, του στοίχισε πολύ εκλογικά και δεν τον προστάτεψε από μεγάλα κύματα βουβής αγανάκτησης συγκεκριμένων κοινωνικών στρωμάτων, με αποτέλεσμα αυτή να αποτυπωθεί στην κάλπη, είτε με μετακίνηση προς άλλα ψηφοδέλτια, είτε με έντονη αποχή από αυτήν.\nΕνδεικτικά, τεράστιο κομμάτι της βουβής αγανάκτησης προέρχεται από τους μετριοπαθείς πολίτες της μεσαίας τάξης που αισθάνθηκαν στο πετσί τους την υπερφορολόγηση της αναδιανεμητικής πολιτικής που ακολούθησε ο ΣΥΡΙΖΑ. Αναδιανομή κεφαλαίου η οποία φυσικά λειτούργησε πυροσβεστικά στις ασθενέστερες κοινωνικά ομάδες και τα χαμηλότερα οικονομικά στρώματα, όχι όμως σε βάρος των μεγαλοκεφαλαιούχων όπως θα ήθελε η παραδοσιακή σοσιαλιστική θεώρηση, αλλά σε βάρος των μικρομεσαίων.\nΑυτή η μερίδα του κόσμου αποτελεί πρόσφορο έδαφος για να ηγεμονεύσει το πρόταγμα του νεοφιλελευθερισμού, η λογική δηλαδή του “δουλεύω εγώ για να ζουν αυτοί οι τεμπέληδες μέσα απ’ τους φόρους μου”. Λογική η οποία και σαφώς κυριάρχησε σε μεγάλη μερίδα κοινωνικών ομάδων, που παρότι βρίσκονται εκ προοιμίου πλησιέστερα στην αντίληψη του ΣΥΡΙΖΑ, αισθάνθηκαν κατά πλειοψηφία ότι η Νέα Δημοκρατία εκφράζει καλύτερα τα αιτήματά τους για χαμηλότερη φορολόγηση και κατ’ επέκταση τα οικονομικά τους συμφέροντα. Συμπέρασμα ολοφάνερο εάν αναλογιστούμε ότι οι δημόσιοι υπάλληλοι στην κάλπη στήριξαν περισσότερο τη ΝΔ παρά τον ΣΥΡΙΖΑ, ακόμη και με την προοπτική αναγκαστικών αποχωρήσεων από το δημόσιο να παραμένει υπαρκτή σε μια κυβέρνηση της ΝΔ.\nΟι εκλογικές αυτές απώλειες θα μπορούσαν να έχουν αντικατασταθεί σε έναν βαθμό από κεντρώους ψηφοφόρους, των οποίων την ψήφο καθορίζουν πιο συναισθηματικά ζητήματα, γεγονός που μπορεί να τους έφερε και πιο κοντά στον ΣΥΡΙΖΑ το 2015 σε μια “ρομαντική” προσπάθεια κατά του Μνημονίου. Αυτοί οι ψηφοφόροι, δεν ήταν πια εδώ για τον ΣΥΡΙΖΑ.\nΜπορεί τελικά η ψήφιση της Συμφωνίας των Πρεσπών να μην ήταν το διακύβευμα των εκλογών, ούτε η βασική διαιρετική τομή στις κοινωνικές τάξεις. Φρόντισε όμως να κάνει ζημιά στην εκλογική επίδοση του κυβερνώντος κόμματος σε μια συγκεκριμένη γεωγραφική περιοχή που υπό άλλες συνθήκες θα μπορούσε να είχε αντισταθμίσει άλλες εκλογικές πληγές.\nΧωρίς να μπούμε στη διαδικασία να εξετάσουμε τα πώς και γιατί της Συμφωνίας, ένα είναι σίγουρο και το είχαμε αναφέρει από τότε: απ’ τη στιγμή που η Συμφωνία ήρθε προς υπογραφή, κύρωση και εφαρμογή, η κυβέρνηση αλλά και το κόμμα όφειλαν να ξοδέψουν χρόνο, κόπο και χρήμα στο να ενημερωθούν σωστά οι πολίτες. Αυτό φυσικά δεν έγινε ποτέ. Περίμεναν ότι οι πολίτες θα αναζητήσουν να βρουν μόνοι τους σε μαζικό βαθμό τις σωστές πληροφορίες για ένα έντονα συναισθηματικό για το έθνος ζήτημα, ενώ παράλληλα αγνοούσαν αφ’ υψηλού τα συλλαλητήρια υπονοώντας πως σε αυτά συμμετέχουν μόνο ακροδεξιοί και ψεκασμένοι. Ιδού τα αποτελέσματα.\nΈτερη βαθιά πληγή για τον ΣΥΡΙΖΑ, αποτελεί η ψήφος των νέων. Οι νέοι ψηφοφόροι των ηλικιών 17-21 που πήγαν πρώτη φορά στις κάλπες γύρισαν την πλάτη τους στο κόμμα της ριζοσπαστικής αριστεράς και έβγαλαν πρώτη τη συντηρητική ΝΔ.\nΤι έγινε; Το 1998 γέννησε η Ελλάδα την πρώτη γενιά συντηρητικών νέων; Σαφώς και όχι. Ο άκομψος και πολλές φορές ηγεμονικός τρόπος όμως που αντιμετώπισε η Αριστερά του ΣΥΡΙΖΑ την εξουσία και τη διαχείριση αυτής έδωσε σε μια ολόκληρη φουρνιά νέων την εικόνα ότι ο Τσίπρας και ο ΣΥΡΙΖΑ είναι η εξουσία, το κράτος, το σύστημα. Γιατί ας μην ξεχνάμε, μιλάμε για τις γενιές παιδιών που θυμούνται σε όλη τους την εφηβική ηλικία να βρίσκεται η Ριζοσπαστική αριστερά στη διακυβέρνηση. Είναι πέρα για πέρα φυσικό να θεωρούν ότι η αντισυστημικότητα της ψήφου βρίσκεται στην αντιπολιτευόμενη όλα αυτά τα χρόνια ΝΔ και όχι σε ένα κόμμα που ασκεί τόσα χρόνια την εξουσία. Δεν αναφέρουμε καν την μαζική οργάνωση της Νέας Δημοκρατίας σε επίπεδο νεολαίας, ειδικά σε σχέση με την σχεδόν ανύπαρκτη αντίστοιχη του ΣΥΡΙΖΑ.\nΕνίσχυσε την αντίληψη αυτή η κρατικοποίηση του ΣΥΡΙΖΑ, η καρτελοποίησή του δηλαδή – με όρους πολιτικής επιστήμης – , μια έννοια που μπορεί ορολογικά να μην είναι γνωστή στο ευρύ κοινό, αλλά που γίνεται αντιληπτή σαν συμπεριφορά και ιδιοσυγκρασία. Όπως σχολιάστηκε και κάπου στο διαδίκτυο, μια νομενκλατούρα 100 κομματικών στελεχών που κάνουν αναλύσεις, δε μπορεί να είναι αρκετή όταν δεν έχεις κομματική οργάνωση στη βάση. Και η συνέχιση διορισμών συγγενών και φίλων καθώς και οι παχυλοί μισθοί σε μετακλητούς σίγουρα δεν κάνουν μια 70χρονη γιαγιά να σκεφτεί “Αυτοί καρτελοποιήθηκαν”, αλλά την κάνει σίγουρα να σκεφτεί “δες τους αλήτες, αρχίσανε κι αυτοί να τρώνε”.\nΦαίνεται πως έπειτα απ’ τις πρόσφατες συνεδριάσεις των συλλογικών οργάνων, στον ΣΥΡΙΖΑ άρχισαν να αντιλαμβάνονται το συγκεκριμένο σφάλμα και ξεκίνησαν τώρα να μιλάνε για “διάλογο με την κοινωνία” ενόψει εθνικών εκλογών. Εάν ήταν κάτι που είχε λεχθεί πριν 2 χρόνια ίσως τα προσδοκώμενα αποτελέσματα των εκλογών να ήταν και πιο θετικά για την κυβέρνηση, καθώς τώρα μοιάζει να είναι “too little, too late”.\nΜια καταφυγή απελπισίας κι όχι μια συνειδητή στρατηγική και σχεδιασμένη επιλογή. Και αυτή είναι η πραγματική πληγή του ΣΥΡΙΖΑ – Προοδευτική Συμμαχία. Ότι κατακλύζεται από άπειρα και πολλές φορές ατάλαντα σε επίπεδο πραγματικής πολιτικής στελέχη. Άτομα που λειτουργούν με ιδεοληψίες, που δεν ξέρουν πως να διαχειριστούν καταστάσεις, που δεν ερμηνεύουν σωστά τα σημεία των καιρών. Και σε μια τέτοια καμπή των πραγμάτων, όσο επικοινωνιακό χάρισμα και να έχει ο Τσίπρας, δεν μπορεί να είναι αρκετό.\nΟ παράγοντας Κανάλια\nΟι τηλεοπτικές εκπομπές της ιδιωτικής τηλεόρασης που κάθε μέρα ανελλιπώς ασκούν αντιπολίτευση στον ΣΥΡΙΖΑ μέσα από τον μανδύα της αντικειμενικής ειδησεογραφίας, κάποτε οδηγούσαν τον κόσμο αντανακλαστικά και λόγω αντίδρασης απευθείας στην αγκαλιά του. Κορυφαίο παράδειγμα αυτού, το Δημοψήφισμα του 2015.\nΕίχε ήδη από πριν δημιουργηθεί η προσδοκία στους ψηφοφόρους του ότι θα έρθει στην εξουσία, θα βάλει σε τάξη τις ατασθαλίες του μιντιακού καθεστώτος και θα επιβάλλει την αντικειμενικότητα (στο βαθμό που αυτή είναι εφικτό να ρυθμίζεται από όργανα όπως το ΕΣΡ).\nΤο γεγονός ότι η Κυβέρνηση τους άφησε (ορισμένους εξ αυτών) να διαδίδουν fake news, να αναπαράγουν εξόφθαλμα προπαγανδιστικές θέσεις και να του επιτίθενται σε κάθε ευκαιρία, είτε έχει δίκιο, είτε έχει άδικο, είναι αυτό που του κόστισε τον αγώνα και σε αυτό το μέτωπο. “Αφού τους άφησε, ας λουστεί τα αποτελέσματα”. Μια φράση που αποδίδει όλο το συναίσθημα ενός μέσου τηλεθεατή ειδήσεων που πριν 4 χρόνια έκανε λόγο για παπαγαλάκια και “αλήτες, ρουφιάνους, δημοσιογράφους”.\nΑφέθηκε δε η ρητορική του λεγόμενου οικονομικού φιλελευθερισμού, επί της ουσίας αναπάντητη τα τελευταία χρόνια στη δημόσια σφαίρα συζήτησης. Τα στελέχη του ΣΥΡΙΖΑ επέδειξαν ανεπανάληπτη ανεπάρκεια να υπερασπιστούν την αναδιανεμητική πολιτική που ακολουθήθηκε και να την επικοινωνήσουν σωστά στους πολίτες. Στην ανεπάρκειά τους αυτή, ήρθε να προστεθεί μια ακατανόητη γραμμή για εμπάργκο εναντίον συγκεκριμένου τηλεοπτικού σταθμού, που το μόνο που κατάφερε είναι ήταν να αφήσει τα στελέχη της αντιπολίτευσης να μονοπωλούν με τα επιχειρήματά τους τη δημόσια συζήτηση, χωρίς κανείς ποτέ να παρουσιάζει αντίλογο και αντεπιχειρήματα. Αυτή η ρητορική του αντιΣΥΡΙΖΑ μετώπου έγινε κυρίαρχη και ηγεμόνευσε στη συνείδηση των πολιτών.\nΈνας εργαζόμενος μπορεί να είδε 50 ευρώ αύξηση στον μισθό του, αλλά έχοντας παρακολουθήσει τόσες πρωινές εκπομπές, είναι πλέον πεπεισμένος ότι αν δεν φορολογούταν για το κοινωνικό μέρισμα (το οποίο μπορεί να λαμβάνει ακόμη κι ο ίδιος) ή το επίδομα αλληλεγγύης στις ευπαθείς κοινωνικές ομάδες, τα τελικά του έσοδα θα ήταν μεγαλύτερα. Αιτιολογείται έτσι γιατί μια απ’τις ελάχιστες κοινωνικές ομάδες στις οποίες πλειοψήφησε ο ΣΥΡΙΖΑ ήταν εκείνη των ανέργων.\nΑριστερά ή Κεντροαριστερά; Η λάθος εκτίμηση του εκλογικής συμπεριφοράς\nΤέλος, εν αντιθέσει με το τι συνέβαινε με το ΠΑΣΟΚ και τη ΝΔ, οι πολίτες δεν τρέφουν συναισθήματα για τον ΣΥΡΙΖΑ. Ούτε δέθηκαν ποτέ μαζί του όπως δέθηκαν με τα κόμματα που καθιέρωσαν τη Δημοκρατία στη χώρα και αποτέλεσαν τα βασικά κόμματα εξουσίας τα τελευταία 40 χρόνια. Ούτε φυσικά έγινε ποτέ το 36% του εκλογικού σώματος “ριζοσπάστες αριστεροί”. Είναι καταγεγραμμένη η συμπάθεια των εκλογέων στη χώρα για τις μετριοπαθείς δυνάμεις του κέντρου. Ο ΣΥΡΙΖΑ εμμονικά επιμένει πως είναι Αριστερά, ανοιγόμενος σε στελέχη της Κεντροαριστεράς, απευθυνόμενος σε ψηφοφόρους του Κέντρου, γιατί οι αριστεροί ψηφοφόροι τον έχουν κατά κύριο λόγο προ πολλού εγκαταλείψει.\nΟι πολίτες εργαλειακά αξιοποίησαν τον ΣΥΡΙΖΑ με έναν συγκεκριμένο στόχο και σκοπό, τον οποίον αναλόγως και με το πώς ερμηνεύει κανείς την οικονομικοπολιτική πραγματικότητα της χώρας τα τελευταία 4 χρόνια, δεν είναι σαφές αν έφερε εις πέρας ή όχι (κι αν ναι, με τι κόστος;). Είναι λοιπόν διατεθειμένοι (οι ψηφοφόροι) να ανεχθούν πολύ λιγότερα από ένα κόμμα στο οποίο “δάνεισαν” την διακυβέρνηση σε σχέση με τα όσα ανέχτηκαν από τα κόμματα των “μονίμων”, τα κόμματα της καρδιάς τους, τα κόμματα που τους “βόλεψαν”, τα κόμματα που πρόλαβαν να τους χαρίσουν και καλές στιγμές, οικονομικής ευμάρειας.\nΤο στάνταρ λοιπόν δεν είναι το ίδιο. Ο πήχης είχε εξαρχής τεθεί πιο ψηλά. Και τον θέτει ακόμα πιο ψηλά το κάθε στέλεχος του ΣΥΡΙΖΑ κάθε φορά που κάνει λόγο για ηθικό πλεονέκτημα, συνειδησιακή καθαρότητα, καταλήγοντας μετά από λίγο σε τηλεοπτικά πάνελ να απολογείται και να υπερασπίζεται τα καμώματά του με επιχειρήματα όπως “και οι προηγούμενοι το ίδιο έκαναν” ή “κι εσείς το ίδιο λέγατε”.\nΜόνο που τον ΣΥΡΙΖΑ ο κόσμος τον έβγαλε για να μην κάνει τα ίδια. Αν ήθελε μια απ’ τα ίδια θα έβγαζε τους άλλους που τα κάνουν πιο καλά και δεν έχουν και θέματα συνείδησης εκ των υστέρων. Γιατί εκείνοι έχουν και το θράσος του νικητή, κάνεις σε κανένα πάνελ δεν θα τους φτάσει να δίνουν εξηγήσεις.\nΌλα αυτά, μαζί με άλλα, ήταν εκείνα που οδήγησαν τον ΣΥΡΙΖΑ και τον ίδιο τον Αλέξη Τσίπρα στην εκλογική ήττα της 26ης Μαΐου. Το βράδυ εκείνης της Κυριακής, ο ελληνικός λαός παρακολούθησε έναν Τσίπρα να έχει μείνει ενεός με το αποτέλεσμα της κάλπης, προαναγγέλοντας το πρόωρο τέλος στην πρωθυπουργική του θητεία, που ποτέ δεν περίμενε ότι θα χρειαστεί να ανακοινώσει.\nΚαι ίσως πρέπει να του πιστωθεί προσωπικά αυτή του η αιθεροβαμοσύνη. Οι μέρες που θα ακολουθήσουν μοιάζουν δύσκολες για τον ΣΥΡΙΖΑ, με εσωστρέφεια και πιθανά ζητήματα ηγεσίας να συσκοτίζουν ακόμη περισσότερο το τοπίο.\nΣτις εθνικές εκλογές ο ΣΥΡΙΖΑ δεν μάχεται για την εξουσία. Ξέρει πως την έχει ήδη χάσει. Το διακύβευμα για τον Αλέξη Τσίπρα είναι να περιορίσει τις απώλειες και να διασφαλίσει την πολιτική του επιβίωση. Το αν θα το πετύχει μένει να το δείξει ο χρόνος και κυρίως, η κάλπη της 7ης Ιουλίου.


Σιδηροδρομικά Νέα: Μοντελισμός τρένων, σημαίνει αγάπη και πάθος.\nΜοντελισμός τρένων, σημαίνει αγάπη και πάθος.\nΦανατικοί συλλέκτες τρένων έχουν δαπανήσει μεγάλα ποσά για να ικανοποιήσουν το αγαπημένος τους χόμπι.\nΟι μοντελιστές των τρένων μέσα από το χόμπι τους, βρίσκουν διέξοδο στην καθημερινότητα τους, προσφέροντας τους ψυχαγωγία, διασκέδαση αλλά και γνώση της ιστορίας του τρένου. Ταυτόχρονα, η θεά μιας ατμήλατης μηχανής με την τρομερή εμφάνιση της, διεγείρει και εξάπτει την φαντασία του ανθρώπου σαν παιδικό παραμύθι.\nΈνα πολύ αξιόλογο και θαυμαστό έργο που δώρισε ο αείμνηστος Γιώργος Πασσαλής, είναι αυτό που υπάρχει στο εκθετήριο του Πολιτιστικού Συλλόγου των Σιδηροδρομικών «Ήφαιστος» στην Δράμα. Στο εκθετήριο μπορεί ο επισκέπτης να δει μοντέλα τρένων από τα πιο παλιά μέχρι τα πιο σύγχρονα.\nΦωτογραφικά στιγμιότυπα από το εκθετήριο μοντελισμού του «Ήφαιστου» στην Δράμας που τραβήξαμε το 2007.\nΌσοι από τους φίλους ασχολούνται με αυτό το χόμπι μπορούν να μας στείλουν φωτογραφίες και βίντεο και να τα προβάλουμε.\nΑναρτήθηκε από Σιδηροδρομικά Νέα στις 11:13 π.μ.


Spartorama - Print | Θεατρικές υπερβάσεις από το Γυμνάσιο και Λύκειο Μολάων\nΘεατρικές υπερβάσεις από το Γυμνάσιο και Λύκειο Μολάων - video\nΉταν τέλη Αυγούστου του 2016, όταν τυχαία βρέθηκα στο Σαϊνοπούλειο Αμφιθέατρο στη Σπάρτη (παντελώς ανενημέρωτος), για να παρακολουθήσω την παράσταση «Πλούτος» του Αριστοφάνη, παιγμένη λέει από ερασιτεχνικό θίασο, με δωρεάν είσοδο. Δεν μου πήρε πολλή ώρα να καταλάβω, από το νεαρό της ηλικίας όλων των ηθοποιών αλλά και από των σχόλια των θεατών δίπλα μου, ότι επρόκειτο για μια μαθητική παράσταση Λυκείου, του Λυκείου μάλιστα των Μολάων. Παρόλη την αρχική μου προσγείωση η παράσταση φαινόταν δουλεμένη και άρχισα να την παρακολουθώ με ιδιαίτερο ενδιαφέρον. Με συνεπήρε η απλότητα και ο ρυθμός που δούλευαν όλα τα παιδιά σαν σύνολο και πολύ γρήγορα ξέχασα τα περί ερασιτεχνικού θεάτρου και σχολικής προσπάθειας και απόλαυσα πραγματικά την παράσταση, ένας από τους καλύτερους «Πλούτους» που είχα και έχω δει. Πολύ δε περισσότερο, όταν από ατυχή ή θεϊκή συγκυρία το ίδιο έργο είχε παρουσιαστεί στο Σαϊνοπούλειο λίγες εβδομάδες πριν, από επαγγελματικό θίασο των Αθηνών, χωρίς μεγάλη επιτυχία κατά την γνώμη μου.\nΣτην πορεία έμαθα ότι όλη αυτή η ιστορία είναι καρπός των προσπαθειών μιας χαρισματικής καθηγήτριας του Γυμνασίου - Λυκείου Μολάων, η οποία κάθε χρόνο, με διαφορετικούς μαθητές (αποφοιτούν βλέπετε γρήγορα), ανεβάζει παραστάσεις που προκαλούν αίσθηση. Πρόκειται για την κυρία Ολυμπία Λαμπούση, η οποία όπως ανακάλυψα, επίσης αργότερα, είναι και η καλλιτεχνική Διευθύντρια του Πανελλήνιου Φεστιβάλ Ερασιτεχνικού Θεάτρου Δήμου Μονεμβασίας, που για τρεις συνεχείς χρονιές διεξάγεται με επιτυχία στους Μολάους.\nΔεν είχα την τύχη, τόσα χρόνια, να δω κάποια από αυτές τις «σχολικές» παραστάσεις και για αυτό έσπευσα, όταν η Διεύθυνση Δευτεροβάθμιας Εκπαίδευσης Λακωνίας, ανακοίνωσε ότι το «Θεατρικό Εργαστήρι Γυμνασίου & Λυκείου Μολάων» θα παρουσιάσει στην Βιβλιοθήκη της Σπάρτης, την «Ηλέκτρα» του Σοφοκλή.\nΜπήκα στην μισογεμάτη αίθουσα (κυρίως από τους γονείς, συγγενείς και φίλους των μαθητών που έπαιζαν στην παράσταση και είχαν έρθει από τους Μολάους και δυστυχώς ελάχιστους Σπαρτιάτες), διάλεξα μια καλή θέση για παρακολούθηση, όχι όμως και για μαγνητοσκόπηση, και περίμενα να αρχίσει η παράσταση με την συγκατάβαση του έμπειρου αλαζόνα που οφείλει να ενθαρρύνει την προσπάθεια μερικών, παιδιών στην ουσία, που έκαναν τον κόπο να έρθουν από του Μολάους να μας δείξουν τον κόπο τους.\nΔεν θα πω λέξη για την παράσταση. Θα σας αφήσω να κρίνετε οι ίδιοι. Πάντως από την πρώτη σκηνή κατάλαβα ότι έκανα μεγάλο λάθος να μην έχω φροντίσει να την μαγνητοσκοπήσουν σωστά. Το μόνο που κατάφερα είναι με τα πενιχρά μέσα που διέθετα -και παρόλες τις γύρωθεν οχλήσεις- να απαθανατίσω μεγάλο μέρος από την παράσταση, το αποτέλεσμα δε, έτσι όπως τελικά βγήκε, θα το βρείτε στο βίντεο παρακάτω. Σας προσκαλώ να το δείτε.\nΜε το που τελείωσε η παράσταση σηκώθηκα, αποφασισμένος να βρω απαντήσεις. Εντόπισα την κα Λαμπούση και αμέσως την βομβάρδισα με ερωτήσεις.\n-Θα πρέπει να σας πήρε πολύ καιρό να εντοπίσετε αυτά τα ταλέντα\n-Όχι, από τους πεντακόσιους μαθητές που έχουμε, έδειξαν ενδιαφέρον να συμμετέχουν πενήντα περίπου και από αυτούς έμειναν στο τέλος αυτοί που είδατε. Με αυτούς που μείνανε ανεβάσαμε το έργο.\n-Θα πρέπει να κάνατε πάρα πολλές πρόβες για να φτάσετε σε αυτό το αποτέλεσμα\n-Όχι πολλές, δυο ώρες την εβδομάδα, κάθε Κυριακή μαζευόμασταν.\n-Τα παιδιά θα πρέπει να έχουν θεατρική παιδεία\n-Όχι, κανένα από αυτά δεν έχει σχέση με θέατρο.\nΗ τελευταία μου ελπίς για απαντήσεις: να γνωρίσω τα παιδιά. Πλησιάζω τον χορό. Χαριτωμένες νεαρές σαν όλες τις άλλες στην ηλικία τους, να με ευχαριστούν ευγενικά και να μου χαμογελούν. Βρίσκω τις, κατά το έργο, Ηλέκτρα με την Χρυσόθεμη. Φαινόντουσαν πολύ φίλες, και οι δύο διαβάζουν για να μπουν σε Σχολή Ψυχολογίας, η μία μπορεί και να προσπαθήσει για Νομική. Τους άρεσε που έπαιξαν στο έργο αλλά πάνε και Γ’ Λυκείου και πρέπει να διαβάσουν.\nΔεν πήρα τις λογικές απαντήσεις που ήθελα. Και ούτε ποτέ θα τις πάρω γιατί απλούστατα δεν υπάρχουν. Η τέχνη αποφεύγει τη λογική και απλώς την υπερβαίνει. Μια τέτοια υπέρβαση έκαναν τα κορίτσια και αγόρια του Γυμνασίου και Λυκείου Μολάων, με λίγη βοήθεια και καθοδήγηση από την κα Λαμπούση. Σίγουρα, κάποια από αυτά τα συνηθισμένα παιδιά της διπλανής πόρτας που απογειώθηκαν μπροστά μας, όταν φοιτητές πια θα έχουν απαλλαγεί από το ζυγό που τώρα τα τυραννά, θα ξαναθυμηθούν τις θεατρικές παραστάσεις που έδιναν με την καθηγήτρια τους και ποιος ξέρει, μπορεί να βρουν κάποιο τρόπο και να κάνουν πάλι την υπέρβαση.\nΤι κρίμα, σκέφτομαι, που ελάχιστοι Σπαρτιάτες γονείς σκέφτηκαν να φέρουν τα παιδιά τους να δουν την δουλειά των Λακώνων συμμαθητών τους και να αντλήσουν παράδειγμα και έμπνευση, τι κρίμα που κανένας φιλόλογος δεν έφερε τους μαθητές του να δουν την παράσταση και μετά να την αναλύσει σαν ποίηση, τι κρίμα που οι Σπαρτιάτες έχασαν άλλη μια ευκαιρία να διδαχτούν από το θέατρο.\nΚαι κυρίως σκέφτομαι την καλλιτεχνική μοναξιά της κας Λαμπούση που φαίνεται να παλεύει μόνη κόντρα στα κύματα των καιρών μας. Μου έρχεται στο νου ένα δίστιχο του Ελύτη από το Μονόγραμμα το οποίο -απολύτως παραφρασμένο- της το αφιερώνω.\nΜόνη, κι ας είναι ο ήλιος που κρατείς ένα παιδί νεογέννητο\nΜόνη, κι ας είσαι εσύ η πατρίδα που πενθεί


Στη συνέντευξη Τύπου ο Πορτογάλος προπονητής Πέδρο Μαρτίνς είπε σχετικά: «Το 2-0 είναι μόνο το μισό μέρος της δουλειάς. Δεν θα πρέπει να υποτιμήσουμε την Ομόνοια. Θα είναι μεγάλο λάθος. Δεν πρόκειται να το κάνουμε αυτό.\nΣε καμία περίπτωση δεν πρόκειται να εφησυχάσουμε στο σκορ του πρώτου αγώνα. Έχουμε ακόμα ένα παιχνίδι μπροστά μας. Θα παίξουμε όπως παίζουμε πάντα με τον χαρακτήρα μας και τον τρόπο παιχνιδιού μας. Θα παίξουμε για τη νίκη όπως παίζουμε σε κάθε παιχνίδι. Δεν θα υποτιμήσουμε την Ομόνοια γιατί είναι μία ομάδα που έχει δυνατότητες».\nΕνώ για το περιμένει για το παιχνίδι της Λευκωσίας, σχολίασε: «Αυτό που θέλω να δω ίδιο είναι το αποτέλεσμα, διότι σημαίνει ότι θα είμαστε στους ομίλους. Θέλω να δω περισσότερη προσωπικότητα. Έχουμε περάσει έναν δύσκολο τελευταίο μήνα κάτι που βλέπουμε και σε άλλες ομάδες όπως η Μάντσεστερ Σίτι, η Λίβερπουλ, η Γουλβς. Η ομάδα χρειάζεται βελτίωση της φυσικής κατάστασης, βελτίωση του ρυθμού.\nΕίδαμε κάποια πράγματα να βελτιώνονται στο τελευταίο μας παιχνίδι. Θέλουμε να βελτιώσουμε κάποια πράγματα και σίγουρα θέλουμε καλύτερο αποτέλεσμα. Μίλησα για τη Μάντσεστερ Σίτι γιατί είναι σε μία φάση όπως εμείς, γιατί ξεκίνησε χωρίς προετοιμασία και αργά τα παιχνίδια. Σας το ανέφερα αυτό για να καταλάβετε πόσο σοβαρά προβλήματα αντιμετωπίζουν οι σύλλογοι λόγω της κατάστασης».\nΤέλος, για τις αλλαγές που θα έχει η Ομόνοια στην αρχική της 11άδα σημείωσε: «Μόλις δούμε ποιοι παίκτες δεν θα είναι στην ενδεκάδα, σε σχέση με το πρώτο παιχνίδι, θα ξέρουμε και τα χαρακτηριστικά των παικτών που θα τους αντικαταστήσουν. Έχουμε προετοιμάσει πολύ καλά το παιχνίδι. Δεν θα είναι πρόβλημα για εμάς, αφού πολύ γρήγορα θα έχουμε εικόνα».\nΑπό την πλευρά των παικτών μίλησε ο Ματιέ Βαλμπουενά, που ανέφερε αρχικά: «Το κλειδί του αγώνα είμαστε εμείς. Πρέπει να κάνουμε σωστά τη δουλειά μας. Παρόλο που έχουμε κερδίσει το πρώτο παιχνίδι, δεν θα πρέπει να εφησυχάσουμε. Όλοι οι παίκτες ξέρουμε ότι δεν είναι τόσο εύκολο να προκριθεί μια ομάδα στους ομίλους του Τσάμπιονς Λιγκ. Πέρσι προσπαθήσαμε πολύ. Παλέψαμε.\nΌλοι ξέρουμε ότι η χρονιά είναι επιτυχημένη όταν εκτός από τους τίτλους, κάνεις και μια καλή πορεία στην Ευρώπη. Για εμάς είναι πολύ σημαντικό να πάμε στους ομίλους. Πρέπει να αντιμετωπίσουμε το ματς σαν να είναι 0-0, προκειμένου στο τέλος να πάρουμε αυτό που θέλουμε».\nΕνώ για το τι δώρο περιμένει την Τρίτη από τους συμπαίκτες του, καθώς έχει γενέθλια, επισήμανε: «Δεν περιμένω κάποιο ιδιαίτερο δώρο. Πράγματι έχω τα γενέθλιά μου, αλλά αυτό που με ενδιαφέρει είναι να προκριθούμε στη φάση των ομίλων του Τσάμπιονς Λιγκ».\nΠερισσότερα σε αυτή την κατηγορία: « Ο 19χρονος ποδοσφαιριστής της ΑΕΛ Πινακάς ισοφάρισε τον Παναθηναϊκό 1-1 στο 87 Ολυμπιακός σφράγισε για 20η φορά την παρουσία του στους ομίλους του UEFA Champions League. »


Εθνικό πένθος για τη Φώφη Γεννηματά την Τετάρτη, ημέρα της κηδείας | ΥΔΡΟΓΕΙΟΣ 106,9 FM\nΜε απόφαση του Πρωθυπουργού Κυριάκου Μητσοτάκη την Τετάρτη 27 Οκτωβρίου 2021, ημέρα κηδείας της Προέδρου του ΚΙΝΑΛ Φώφης Γεννηματά, κηρύσσεται εθνικό πένθος. Παράλληλα η κηδεία της Φώφης Γεννηματά θα γίνει με τιμές εν ενεργεία Υπουργού και δημοσία δαπάνη. «Με Κοινή Υπουργική Απόφαση των Υπουργών Εσωτερικών κ. Μάκη Βορίδη, Οικονομικών κ. Χρήστου Σταϊκούρα και Εθνικής Άμυνας […]\nΠροηγούμενο Προηγούμενο Πέθανε ο ηθοποιός James Michael Tyler, ο «Γκάνθερ» από τα Φιλαράκια\nΕπόμενο Επόμενο Ανδρέας Τσούνης – Στο πλευρό της Φώφης Γεννηματά μέχρι το τέλος – Στήριγμά της στη μάχη με τον καρκίνο


Αν κατάλαβα καλά εσείς εννοείται διασταύρωση μεταξύ συνιδιοκτητών/συνδικαιούχων. Η ερώτηση αφορούσε διασταύρωση με Ε9. Επείδη το αρχικό ερώτημα αφορούσε πατέρα και γιο προφανώς ο γιος δεν θα έκανε καθόλου δήλωση στο κτηματολόγιο για την ψιλή αφου ο πατερας θα δήλωνε την πλήρη και οχι την επικαρπια. Ελπιζω να μην σας μπερδεψα περισσοτερο. Τελικα κατεληξα στο ότι θα πρεπει να δηλωθουν ολα οπως πραγματικα εχουν για να μην υπαρξει το παραμικρο προβλημα. Και ξερετε ποσο αρεσει στο τερας της γραφειοκρατιας να κολλαει σε κατι τετοια θεματα οταν ερθει η ωρα Αα.. να ευχαριστησω και ολους σας για τις απαντησεις και ας επανελθω στις δηλωσεις εισοδηματος που δεν εχουν τελειωμο. Καλη σας μερα.\nΘα ηθελα κι εγω να παρεμβω στην ωραια συζητηση που ανοιξατε, αν μου επιτρεπετε Ειμαι αποφοιτος ΙΕΚ. δεν αξιωθηκα να παρω την πιστοποιηση οποτε συγκαταλεγομαι πλεον στους αποφοιτους λυκειου, και με 12 χρονια προυπηρεσια αποκτω αδεια για την μικροτερη ταξη. Παρατηρησα στην κουβεντα μια..αντιπαραθεση να την πω.. μεταξυ ΑΕΙ-ΤΕΙ. Θα ηθελα να προσθεσω κι εγω οτι ο εργοδοτης μου κατοχος αδειας Α' ταξης (Βιομηχανικης Πειραια), καθως επισης κ ενας συναδελφος μου αποφοιτος ΤΕΙ, δεν παρακολουθουν καθολου θεματα μισθοδοσιας. Εγω γνωριζω. στην πραξη πιο πολλα απο εκεινους(θεματα ΙΚΑ, ΑΠΔ , ΟΑΕΔ) Δεν ειμαι καλυτερος φυσικα, απλα θελω να επισημανω κι εγω οτι η πραξη, η πρακτικη , ειναι το καλυτερο σχολειο. Οσα πτυχια κ αν εχεις αν αφησεις καποιο αντικειμενο σε αφηνει κι αυτο.


Συναυλία της Φιλαρμονικής Εταιρείας Κέρκυρας για τον Προστάτη της Άγιο Σπυρίδωνα - Εξάψαλμος\nΠραγματοποιήθηκε το πρωί της Δευτέρας 12 Δεκεμβρίου 2016 η καθιερωμένη Συναυλία της Φιλαρμονικής Εταιρείας Κέρκυρας, προς τιμήν του Προστάτου της Αγίου Σπυρίδωνος, στο κτίριό της. Φέτος ελάμπρινε με την παρουσία του τη Συναυλία ο Μακαριώτατος Αρχιεπίσκοπος Αθηνών και πάσης Ελλάδος κ.κ. Ιερώνυμος. Επίσης παρόντες ήταν οι Σεβασμιώτατοι Μητροπολίτες Ναζαρέτ κ. Κυριακός, Θεσσαλιώτιδος και Φαναριοφερσάλων κ. Τιμόθεος, Άρτης κ. Καλλίνικος και ο επιχώριος Μητροπολίτης Κερκύρας, Παξών και Διαποντίων Νήσων κ. Νεκτάριος.\nΑπό την πλευρά της Φιλαρμονικής ο Πρόεδρός της κ. Σπυρίδων Παδοβάς προσέφερε στο Μακαριώτατο μια πλακέτα, αφιερωμένη στα 175 χρόνια της Φιλαρμονικής, CD, καθώς και DVD, ενώ ο Μακαριώτατος δώρησε στον κ. Παδοβά μια πλακέτα, στην οποία εικονίζεται ο Απόστολος Παύλος στην Πνύκα, κάτω από την Ακρόπολη.\nPrevious PostΔύο νέες χειροτονίες κληρικών στην Ιερά Μητρόπολη Κερκύρας\nNext PostΑπίστευτο κόμπλεξ φοιτητών: Πού έχει προσφέρει ο Ιερώνυμος στην Τέχνη για να ανακηρύσσεται επίτιμος διδάκτορας;\nΤο Σποτ της Μητροπόλεως Παροναξίας για τα 200 έτη από την Επανάσταση\nΚόρινθος: Μνημόσυνο στην ” Ι.Μ. Πάντων Χαρά” για τον μακαριστό γέροντα Προκόπιο Μερτύρη


Τριπλή πληρωμή από το υπουργείο Εργασίας - Η Βραδυνή\nΜπαράζ πληρωμών από το υπουργείο Εργασίας\nΣε ένα μπαράζ πληρωμών προχωρά αύριο το υπουργείο Εργασίας, με αποτέλεσμα χιλιάδες δικαιούχοι να εισπράξουν… ζεστό χρήμα. Ειδικότερα :\n-Θα εξοφληθούν 38.661 μισθωτοί που εντάχθηκαν στο μηχανισμό “Συν-Εργασία” τον Αύγουστο. Υπενθυμίζεται πως το συγκεκριμένο πρόγραμμα δίνει τη δυνατότητα στους εργοδότες να μειώσουν το χρόνο εργασίας με αντίστοιχη μείωση μισθού. Στη συνέχεια έρχεται το κράτος και καλύπτει το 60% της μείωσης που είχε στο μισθό του ο εργαζόμενος (η κάλυψη φτάνει το 100% για όσους αμείβονται με τον κατώτερο μισθό). Επίσης το κράτος καλύπτει στο 100% τις ασφαλιστικές εισφορές.\n-Θα πληρωθούν 98.653 εργαζόμενοι που τέθηκαν σε καθεστώς αναστολής σύμβασης εργασίας τον Αύγουστο. Το ποσό που δικαιούνται είναι 534 ευρώ το μήνα, , εφόσον η αναστολή της σύμβασής τους διήρκεσε 30 ημέρες. Σε περίπτωση που η αναστολή ήταν για μικρότερο χρονικό διάστημα το ποσό της ειδικής αποζημίωσης είναι 17,8 ευρώ ανά ημέρα.\n-Θα καταβληθεί από τον ΟΠΕΚΑ στους δικαιούχους η τέταρτη δόση του επιδόματος παιδιού (Α21). Επιπλέον την ίδια ημερομηνία πληρώνονται αλλά οκτώ επιδόματα και παροχές. Ανάμεσα σε αυτά συγκαταλέγεται το Ελάχιστο Εγγυημένο Εισόδημα και το Επίδομα Στέγασης.\nΕτικέτες: Αναστολή σύμβασης εργασίας, ΟΠΕΚΑ, πληρωμές, ΣΥΝΕΡΓΑΣΙΑ, Υπουργείο Εργασίας


Διατροφή του βρέφους κατά τον 1ο χρόνο της ζωής - Flashnews.gr\nΟ μητρικός θηλασμός, για τους παρακάτω λόγους :\nΗ ποιότητα της τροφής είναι διασφαλισμένη.Όλα τα συστατικά βρίσκονται στην κατάλληλη μορφή και αναλογία.Δεν υπάρχει περίπτωση λάθους.\nΤο μητρικό γάλα είναι πλούσιο σε προστατευτικούς παράγοντες όπως είναι τα αντισώματα,η λυσοζύμη,η λακτοσφαιρίνη,τα κυτταρικά στοιχεία (ουδετερόφιλα,μακροφάγα και λεμφοκύτταρα),αλλά επίσης και σε αντιβακτηριδιακές και αντιπαρασιτικές πρωτεϊνες,αντιφλεγονώδεις ουσίες,αυξητικούς παράγοντες και ορμόνες προαγωγής της εντερικής χλωρίδας και αναστολείς του μεταβολισμού των παθογόνων μικροβίων.\nΕίναι λιγότερο εκτεθειμένα σε λοιμώξεις,ιδίως σε γαστρεντερίτιδες,και παρουσιάζουν μειωμένη συχνότητα αλλεργικών εκδηλώσεων.\nΣιτίζονται με βάση το αίσθημα της πείνας και του κορεσμού και όχι με βάση ωράρια και δεδομένο όγκο στο μπιμπερό,γεγονός το οποίο δημιουργεί υγιείς βάσεις διατροφικής συμπεριφοράς και περιορίζει τον κίνδυνο παχυσαρκίας.\nΔεν ευνοούνται μόνον από τη σύσταση του γάλακτος,αλλά και από τη διαδικασία του θηλασμού και τη στενότερη φυσική επαφή με τη μητέρα.\nΤι γίνεται όταν η μητέρα δεν μπορεί να θηλάσει;\nΌλες οι γυναίκες μπορούν να θηλάσουν το μωρό τους.Όταν υπάρχουν πρακτικές δυσκολίες,με κατάλληλη υποστήριξη και καθοδήγηση ,αντιμετωπίζονται με επιτυχία.\nΟι γυναίκες που δυσκολεύονται παρ’όλα αυτά να θηλάσουν πρέπει να γνωρίζουν τα παρακάτω :\nΤο νωπό γάλα αγελάδας είναι ακατάλληλο για τα βρέφη κατά τον πρώο χρόνο της ζωής τους.\nΗ σίτιση των βρεφών γίνεται αποκλειστικά με τροποποιημένο γάλα αγελάδας 1ης βρεφικής ηλικίας.Η τροποποίηση περιλαμβάνει τη θερμική ή άλλη επεξεργασία της πρωτεϊνης,την αντικατάσταση του λίπους με λιπίδια φυτικής προέλευσης,την αντικατάσταση μέρους της λακτόζης με άλλους δισακχαρίτες,τον εμπλουτισμό του γάλακτος με σίδηρο και βιταμίνες,καθώς και τη ρύθμιση του νεφρικού του φορτίου.\nΠοιο γάλα είναι κατάλληλο για το μωρό;\nΓια να ανταποκρίνονται στοιχειωδώς στον προορισμό τους τα τυποποιημένα σκευάσματα βρεφικού γάλακτος που βασίζονται στο γάλα της αγελάδας,πρέπει να συμμορφώνονται ως προς τη σύστασή τους με τις οδηγίες της Ευρωπαϊκής Ένωσης που αφορούν στα χαρακτηριστικά των βρεφικών γαλάτων.\nΟι παραπάνω οδηγίες μεταξύ των άλλων προβλέπουν δύο κατηγορίες βρεφικών γαλάτων:\n- τα γάλατα 1ης βρεφικής ηλικίας (starter formula) , που αποτελούν την υγρή τροφή του βρέφους κατά το πρώτο εξάμηνο εξάμηνο της ζωής.\n- τα γάλατα 2ης βρεφικής ηλικίας (Follow-on formula) ,που αποτελούν την υγρή τροφή του βρέφους μετά τον απογαλακτισμό.\nΣε πολλές ευρωπαϊκές χώρες διατίθενται γάλατα 1ης ή 2ης βρεφικής ηλικίας εμπλουτισμένα με ευεργετικά συστατικά,όπως είναι τα LCPUFA’s,τα νουκλεοτίδια,τα πρεβιοτικά (GOS/FOS) ΚΑΙ ΤΑ ΠΡΟΒΙΟΤΙΚΆ (Bifidus lactis).\nΚατά τη διάρκεια των 6 πρώτωνμηνών της ζωής οι ανάγκες του βρέφους καλύπτονται αποκλειστικά από το μητρικό θηλασμό ή από το γάλα 1ης βρεφικής ηλικίας.Άλλα υγρά ή ροφήματα που μπορούν περιστασιακά να χορηγηθούν στο βρέφος αυτής της ηλικίας,μπορεί να είναι το νερό ή ροφήματα με βάση αφεψήματα.\nΠοια είναι η θέση του γάλακτος στη δεύτερη βρεφική ηλικία;\nΚατά την περίοδο του απογαλακτισμού,το γάλα 2ης βρεφικής ηλικίας παραμένει σημαντική πηγή θρεπτικών συστατικών για το βρέφος.\nΗ ποσότητα γάλακτος που χορηγείται στο βρέφος μετά τους πρώτους 6 μήνες της ζωής υπολογίζεται έτσι ώστε να καλύπτει περίπου ποσοστό 40% των ενεργειακών αναγκών του (τουλάχιστον 500ml ημερησίως).\nΗ πρωτεϊνική σύνθεση των γαλάτων της 2ης βρεφικής ηλικίας ποικίλλει από χώρα σε χώρα και εξαρτάται από τις τοπικές συνθήκες διατροφής.Στις ευρωπαϊκές χώρες συστήνονται τα γάλατα μειωμένης περιεκτικότητας σε πρωτεϊνη.\nΚατά τη διάρκεια του πρώτου χρόνου δε χορηγούνται στα βρέφη φρέσκο γάλα οποιουδήποτε θηλαστικού και τα προϊόντα του.\nΠότε χορηγούνται στερεές τροφές;\nΟι χυμοί φρούτων χορηγούνται στα βρέφη κατά τον 5ο-6ο μήνα και πάντως όχι πριν από τον 4ο.\nΗ μετάβαση στη στερεά τροφή πρέπει να ξεκινά όταν η νευρομυϊκή ανάπτυξη του βρέφους του επιτρέπει τη σίτιση με το κουτάλι.Εάν το βρέφος έχει φτωχά αντανακλαστικά κατάποσης,μπορεί να έχει δυσκολία στην αποδοχή τροφής από το κουτάλι.Είναι προτιμότερο η εισαγωγή συμπληρωματικών τροφών να γίνεται όσο το βρέφος θηλάζει.\nΟι τροφές που καταναλώνει το βρέφος πρέπει να είναι ανάλογες της ηλικίας και των δεξιοτήτων του,να έχουν το κατάλληλο μέγεθος και υφή και να μην περιέχουν παθογόνους μικροοργανισμούς.\n- το μέλι,για τον κίνδυνο της αλλαντίασης,\n- τα προϊόντα που παρασκευάζονται από ωμό αυγό για τον κίνδυνο της σαλμονέλλωσης,\n- τα μικρά,σφαιρικά,λεία τρόφιμα (π.χ.καραμέλες,ξηροί καρποί),για τον κίνδυνο της εισρόφησης.\nΚατά τη διάρκεια της σίτισης επιβάλλεταιτο βρέφος να βρίσκεται υπό συνεχή επιτήρηση.\nΠοιοι είναι οι κίνδυνοι από τον πρώιμο ή τον καθυστερημένο απογαλακτισμό;\nΟ πρώιμος απογαλακτισμός μπορεί να οδηγήσει σε περιορισμό της παραγωγής γάλακτος από τη μητέρα,καθώς η ποσότητα γάλακτος που εκκρίνεται από το μαστό εξαρτάται από τη συχνότητα του θηλασμού,σε εμφάνιση αλλεργικών αντιδράσεων και τροφικών δυσανεξιών ή σε παχυσαρκία.\nΟ καθυστερημένος απογαλακτισμός μπορεί να οδηγήσει σε υποθρεψία,γιατί μεγαλωνοντας το βρέφος αυξάνειτην κινητική του δραστηριότητα,γεγονός το οποίο οδηγεί σε αύξηση των ενεργειακών αναγκών του,οι οποίες δεν μπορούν να καλυφθούν μόνον από το μητρικό ή το βρεφικό γάλα.Επιπλέον,σε αυτή την περίοδο αναπτύσσονται οι διατροφικές συνήθειες του παιδιού οι οποίες παραμένουν διά βίου.Έτσι, η σίτιση με την ενδεικνυόμενη τροφή και στην ενδεικνυόμενη ποσότητα είναι σημαντική από εκπαιδευτική άποψη,καθώς οι επιλογές κατά το στάδιο αυτό της διατροφής επηρεάζουν τις διατροφικές συνήθειες όλης της ζωής.\nΥπάρχει συγκεκριμένος τρόπος εισαγωγής των συμπληρωματικών τροφών;\nΟι τροφές απογαλακτισμού δεν πρέπει να εισάγονται νωρίτερα από τον 4ο μήνα,ούτε αργότερα από τον 6ο.\nΜέρος της δίαιτας απογαλακτισμού αποτελούν οι βρεφικές κρέμες,οι οποίες παρασκευάζονται από τροποποιημένο γάλα αγελάδας και επεξεργασμένα άλευρα.Πρώτες εισάγονται συνήθως οι κρέμες ρυζάλευρου.\nΗ γλουτένη πρέπει να εισάγεται στη διατροφή του βρέφους μετά τον 7ο μήνα.\nΚατά τους πρώτους μήνες του απογαλακτισμού συνιστάταιη αποφυγή τροφών που περιέχουν μεγάλες ποσότητες νιτρικών,όπως είναι το σπανάκι και τα παντζάρια.\nΗ εισαγωγή πιθανώς αλλεργιογόνων τροφών,όπως είναι τα αυγά και τα θαλασσινά,πρέπει να καθυστερεί.\nΌλες οι νέες τροφές χορηγούνται σε μικρές ποσότητες.Αρχικά χορηγείται μία μικρή κουταλιά και ακολουθεί σταδιακή αύξηση μέσα σε διάστημα 3-5 ημερών,ώστε να αξιολογηθεί με ασφάλεια η ανοχή στη συγκεκριμένη τροφή.Η ίδια διαδικασία ακολουθείται με την εισαγωγή κάθε επόμενης τροφής.\nΌλες οι νέες τροφές εισάγονται σταδιακά με μεσοδιάστημα 5 με 7 ημερών ανάμεσα σε κάθε πρωτοεισαγόμενη τροφή,ώστε να μπορεί το βρέφος να προσαρμοστεί στη νέα γεύση και υφή.Το παραπάνω διάστημα είναι αναγκαίο και για την αναγνώριση πιθανών αντιδράσεων στην πρωτοεισαγόμενη τροφή.\nΚάθε φορα εισάγουμε ένα μόνο νέο συστατικό στη διατροφή του βρέφους.Σε περίπτωση αντίδρασης του βρέφους σε επιμέρους συστατικό της τροφής,το συστατικό αυτό αποκλείεται από τη διατροφή του προσωρινά και επανεισάγεται σε μεγαλύτερη ηλικία.\nΗ χορήγηση ”αποβουτυρωμένου γάλακτος” αποφεύγεται πριν από τη συμπλήρωση του 2ου-5ου χρόνου της ζωής,εκτός εάν υπάρχει διαφορετική σύσταση από το θεράποντα ιατρό.\nΣάββατο, 12 Ιανουαρίου 2013, 10:34


Στα 8mm...: Coffee and Cigarettes: It's good for your health!\nΚαφές και τσιγάρα. Κακός συνδυασμός, όχι και τόσο υγιεινός. Σε καταστρέφει και το ξέρεις. Αλλά συνεχίζει να σου αρέσει. Στην ταινία του Jim Jarmusch, Coffee and Cigarettes, όμως τα πράγματα είναι διαφορετικά.\nΣκηνές χωρίς καμία συνοχή μεταξύ τους. Άνθρωποι που είτε γνωρίζονται πολύ καλά, είτε έχουν κάποια συγγένεια, είτε δεν γνωρίζονται καθόλου. Στιγμές αμηχανίας ή απόλυτης οικειότητας πάντα πίσω από ένα φλιτζάνι καφέ και ένα τασάκι μισογεμάτο.\nΟ Roberto Benigni μέσα στην υπερένταση από τον καφέ δεν καταλαβαίνει λέξη από αυτά που προσπαθεί να του πει ο Steven Wright και στο τέλος προσφέρεται να πάει στον οδοντίατρο αντί γι’ αυτόν. Ο σερβιτόρος Steve Buscemi εξηγεί την συνωμοσία για τον κακό δίδυμο αδερφό του Elvis στα δίδυμα αδέλφια Jouie και Cinque Lee. Ο Iggy Pop και ο Tom Waits σε μια γνωριμία εντελώς άβολη. Η Cate Blanchett ως σταρ του σινεμά από την μία πλευρά του τραπεζιού και ως η ξαδέρφη της που έχει να δει χρόνια, από την άλλη. Ο Jack White δείχνει στην αδερφή του Meg ένα μηχάνημα που έχει φτιάξει ο ίδιος το οποίο τελικά χαλάει. Ο Alfred Molina προσπαθεί να πείσει τον Steve Coogan ότι είναι μακρινά ξαδέρφια.\n11 ιστορίες, με εντελώς διαφορετική πλοκή και θέμα, 11 διάλογοι που το μόνο κοινό που έχουν είναι ο καφές και τα τσιγάρα. Ο σουρεαλισμός μέσα σε ένα φλιτζάνι. Την ταινία την είδα βράδυ. Σηκώθηκα όμως και έφτιαξα καφέ. Γιατί, λέει, έτσι βλέπεις γρήγορα όνειρα, σαν να έχεις βάλει μια κάμερα μέσα σε ένα αυτοκίνητο που τρέχει. Άναψα ένα τσιγάρο, γιατί όπως λέει και ο Iggy Pop, “Cigarettes and coffee, man, that’s a combination!”. Και μετά από λίγο ένιωσα μια δόνηση σαν μουσική από το πάτωμα και θυμήθηκα αυτό που είχε πει ο Jack White στην αδερφή του “Η Γη είναι αγωγός ακουστικής αντήχησης” εξηγώντας της την θεωρία του Tesla. Γέλασα.\nΑυτοί οι εθισμοί που ακόμα και αν τους κόψεις, δεν μπορείς να αντισταθείς σε ένα μικρό παραστράτημα. Το τσιγάρο, ο καφές και η τρέλα.\nΤο trailer της ταινίας!\nΜία μικρή γεύση από την ταινία, με την σκηνή του Iggy Pop και του Tom Waits.\nΑναρτήθηκε από Cineπής Φοιτήτρια στις 2:24 μ.μ.\nΕτικέτες Δράμα, Κωμωδία, Μουσική, Ταινίες\nΘεοκτόνος/Godkiller 10 Απριλίου 2012 - 6:58 μ.μ.\n[όπως ίσως να υπέθεσες, έλυσα το πρόβλημα των σχολίων]\nΣυνεπής Φοιτήτρια 12 Απριλίου 2012 - 2:26 π.μ.\nthank you!! :P (δεν καταλαβαίνω για ποιό πρόβλημα μου μιλάς!!)\neva 17 Μαΐου 2012 - 5:53 μ.μ.\nΡε φίλε είναι από τις ταινίες που ξεκινάς να τις βλέπεις με μια μπυρίτσα και καταλήγεις να φτιάχνεις καφέ στις 10 το βράδυ! :P Παρόλα αυτά λέει πολύ! :)\nΣυνεπής Φοιτήτρια 19 Μαΐου 2012 - 3:37 μ.μ.\nEva, συμφωνώ απόλυτα!! Αν και θα μου επιτρέψεις να σε διορθώσω: "ΓΙ'ΑΥΤΟ ΛΕΕΙ ΠΟΛΥ!!" :)\nκι εγω την πρώτη φορά που την είδα μετά στριφογυρνούσα στο κρεβάτι!!


Το Λονδίνο του Χάρι Κέιν - Προγνωστικα Στοιχηματος\nYou are here: Αρχική > Κασσωτάκης Μ. > Το Λονδίνο του Χάρι Κέιν\nΟ Τζέιμς Bάρντι μας δικαίωσε για ακόμα μια φορά χθες. Βρήκε δίχτυα στο 0-3 της Λέστερ επί της Νιούκαστλ ισοφαρίζοντας το ρεκόρ του Ρουντ Φαν Νίστελροϊ που έχει σκοράρει σε 10 σερί παιχνίδια. Μαζί με τα κόρνερ στο Σέλτικ Παρκ μας έδωσε το απόλυτο σε ένα εξαιρετικό Σάββατο.\nΠέρα από τα κόρνερ της Σέλτικ στην έδρα της, οι σκόρερς μας …πηγαίνουν πολύ. Ο Βάρντι μας έχει δικαιώσει και τις 3 φορές που τον έχουν επιλέξει, το ίδιο και ο Μίλερ, ενώ δεν υπάρχει παράπονο από τους Ρούνεϊ και Λουκάκου.\nΣε σκόρερ θα στηριχθούμε και σήμερα και συγκεκριμένα στο Χάρι Κέιν. Η Τότεναμ υποδέχεται τη Γουέστ Χαμ σε ένα σκληρό Λονδρέζικο ντέρμπι. Ισοβαθμούν στην 5η θέση, με νίκη πλησιάζουν σε απόσταση βολής τις Άρσεναλ και Μάντσεστερ Σίτι και θα βρεθούν 4 βαθμούς πίσω από την πρωτοπόρο Λέστερ.\nΟ Χάρι Κέιν αναμένεται να είναι η …αιχμή του δόρατος των «σπηρουνιών» και πριν τη διακοπή ήταν σε εξαιρετική κατάσταση. Είχε σκοράρει και στα τέσσερα τελευταία παιχνίδια της Τότεναμ, μεταξύ των οποίων ήταν και το ντέρμπι με την Άρσεναλ. Τα ντέρμπι είναι τα αγαπημένα του ματς, μιας κι έχει σημειώσει 10 γκολ στα 13 τελευταία λονδρέζικα ντέρμπι κι ευελπιστούμε ότι μπορεί να συνεχίσει το σερί του και απέναντι στα «σφυριά». Το γεγονός ότι εκτελεί και τα πέναλτι ενισχύει τις πιθανότητες να βρει δίχτυα σε ένα ακόμα ντέρμπι.\nΤότεναμ-Γουέστ Χαμ Κέιν να σκοράρει @ 2.10 (Stoiximan.gr) 20 μονάδες\nTags: Γουέστ Χαμ Πρέμιερ Λιγκ Αγγλίας Τότεναμ\nΣκωτσέζικο …ντουζ στη Σλοβακία;


Ποια είναι η προέλευση της Πρωτομαγιάς; | AIXMH\n1 Μαΐου, 2017 by aixmi\nΠοια είναι η προέλευση της Πρωτομαγιάς;\nH μεγάλη επαναστάτρια Ρόζα Λούξεμπουργκ γράφει για την Εργατική Πρωτομαγιά\nΗ χαρούμενη ιδέα της χρησιμοποίησης του εορτασμού της προλεταριακής γιορτής ως μέσου για την κατάκτηση της οκτάωρης εργάσιμης μέρας γεννήθηκε για πρώτη φορά στην Αυστραλία. Οι εργάτες εκεί αποφάσισαν το 1856 να διοργανώσουν μια μέρα πλήρους διακοπής μαζί με συναντήσεις και ψυχαγωγία ως εκδήλωση υπέρ της οκτάωρης εργάσιμης μέρας. Η μέρα αυτού του εορτασμού επρόκειτο να είναι η 21η Απριλίου. Καταρχάς, οι Αυστραλοί εργάτες το κάναν αυτό μόνο για τη χρονιά του 1856. Αλλά αυτή η πρώτη γιορτή είχε τόσο ισχυρή επίδραση στις προλεταριακές μάζες της Αυστραλίας, ζωντανεύοντάς τις και οδηγώντας σε νέα αναστάτωση, που αποφασίστηκε να επαναλαμβάνεται ο εορτασμός κάθε χρονιά.\nΣτην πραγματικότητα, τι θα μπορούσε να δώσει στους εργάτες περισσότερο θάρρος και πίστη στη δικιά τους δύναμη από μια μαζική διακοπή της εργασίας την οποία είχαν αποφασίσει οι ίδιοι; Τι θα μπορούσε να δώσει περισσότερο θάρρος στους αιώνιους σκλάβους των εργοστασίων και των εργαστηρίων παρά από τη συγκέντρωση των δικών τους στρατευμάτων; Έτσι, η ιδέα της προλεταριακής γιορτής έγινε γρήγορα αποδεκτή και, από την Αυστραλία, άρχισε να εξαπλώνεται σε άλλες χώρες μέχρι που τελικά κατέκτησε ολόκληρο τον προλεταριακό κόσμο.\nΟι πρώτοι που ακολούθησαν το παράδειγμα των Αυστραλών εργατών ήταν οι Αμερικανοί. Το 1886 αποφάσισαν ότι η 1η Μαΐου θα πρέπει να είναι μέρα καθολικής διακοπής της εργασίας. Τη μέρα αυτή, 200.000 από αυτούς εγκατέλειψαν τη δουλειά τους και απαίτησαν οκτάωρη εργάσιμη μέρα. Αργότερα, η αστυνομία και νόμιμη παρενόχληση εμπόδιζαν τους εργάτες για πολλά χρόνια να επαναλάβουν αυτή την [ογκώδη] εκδήλωση. Ωστόσο, το 1888 ανανέωσαν την απόφασή τους και αποφάσισαν ότι η επόμενη γιορτή θα είναι η 1η Μαΐου 1890.\nΕν τω μεταξύ, το εργατικό κίνημα στην Ευρώπη είχε γίνει ισχυρό και ζωηρό. Η πιο ισχυρή έκφραση αυτού του κινήματος έλαβε χώρα στο Διεθνές Συνέδριο των Εργατών το 1889. Σε αυτό το Συνέδριο, στο οποίο συμμετείχαν τετρακόσια άτομα, αποφασίστηκε ότι η οκτάωρη εργάσιμη μέρα πρέπει να είναι το πρώτο αίτημα. Κατόπιν ο εκπρόσωπος των Γαλλικών συνδικάτων, ο εργάτης Λαβίν από το Μπορντό, προχώρησε στο να εκφραστεί αυτό το αίτημα σε όλες τις χώρες μέσω μιας παγκόσμιας διακοπής της εργασίας. Ο εκπρόσωπος των Αμερικανών εργατών επέστησε την προσοχή στην απόφαση των συντρόφων του να απεργήσουν την 1η Μαΐου 1890, και το Κογκρέσο καθιέρωσε την ημερομηνία αυτή ως καθολική προλεταριακή γιορτή.\nΣτην περίπτωση αυτή, όπως τριάντα χρόνια πρωτύτερα στην Αυστραλία, οι εργάτες πίστευαν πραγματικά μόνο σε μία μοναδική εκδήλωση. Το Κογκρέσο αποφάσισε ότι οι εργάτες όλων των χωρών θα διαδήλωναν μαζί για την οκτάωρη εργάσιμη μέρα την 1η Μαΐου 1890. Κανείς δεν μίλησε για την επανάληψη των διακοπών για τα επόμενα χρόνια. Φυσικά κανείς δεν μπορούσε να προβλέψει τον αστραπιαίο τρόπο με τον οποίο αυτή η ιδέα θα σημείωνε επιτυχία και πόσο γρήγορα θα υιοθετούνταν από τις εργατικές τάξεις. Ωστόσο, ήταν αρκετό να γιορτάσουμε την Πρωτομαγιά απλά μια φορά ώστε όλοι να καταλάβουν και να αισθανθούν ότι η Πρωτομαγιά πρέπει να είναι ένας ετήσιος και συνεχιζόμενος θεσμός […].\nΗ Πρωτομαγιά απαίτησε τη θέσπιση της οκτάωρης εργάσιμης μέρας. Αλλά ακόμη και μετά την επίτευξη αυτού του στόχου, η Πρωτομαγιά δεν εγκαταλείφθηκε. Όσο συνεχίζεται ο αγώνας των εργατών εναντίον της μπουρζουαζίας και της άρχουσας τάξης, όσο δεν πληρούνται όλα τα αιτήματα, η Πρωτομαγιά θα είναι η ετήσια έκφραση αυτών των αιτημάτων. Και, όταν θα έρθουν καλύτερες μέρες, όταν η εργατική τάξη του κόσμου έχει κερδίσει την απελευθέρωσή της, τότε και η ανθρωπότητα πιθανώς θα γιορτάζει την Πρωτομαγιά προς τιμήν των πικρών αγώνων και των πολλών πόνων του παρελθόντος.\nThis entry was posted in ΑΦΙΕΡΩΜΑΤΑ: ΠΡΩΤΟΜΑΓΙΑ,Μεταφράσεις and tagged Πρωτομαγιά,Ρόζα Λούξεμπουργκ. Bookmark the permalink.\n16 πόστερ για την Πρωτομαγιά\nOne thought on “Ποια είναι η προέλευση της Πρωτομαγιάς;”


Η ΜΙΣΗ ΑΛΗΘΕΙΑ ΕΙΝΑΙ ΤΟ ΜΕΓΑΛΥΤΕΡΟ ΨΕΜΑ – Κίνημα Αλλαγής\nΗ ΜΙΣΗ ΑΛΗΘΕΙΑ ΕΙΝΑΙ ΤΟ ΜΕΓΑΛΥΤΕΡΟ ΨΕΜΑ\nΗ ΜΙΣΗ ΑΛΗΘΕΙΑ ΕΙΝΑΙ ΤΟ ΜΕΓΑΛΥΤΕΡΟ ΨΕΜΑ2019-12-012019-12-01https://kinimaallagis.gr/gggg/uploads/2022/06/logo-pasok-kinal-white-web-1-1.pngΚίνημα Αλλαγήςhttps://kinimaallagis.gr/gggg/uploads/2019/12/st1.jpg200px200px\nΜε τα επιλεκτικά παραδείγματα που προωθεί ο κ. Σταϊκούρας αποκρύπτει ότι τα μικρά και μεσαία εισοδήματα θα εξακολουθήσουν να σηκώνουν το κύριο βάρος των φορολογικών εσόδων.\nΠρος τι οι πανηγυρισμοί όταν ο μέσος μισθωτός με ένα παιδί, με ετήσιο εισόδημα 12.000 θα έχει ελάφρυνση 13,3 €; Που μάλιστα μειώνεται σταδιακά και μηδενίζεται όταν ο μισθωτός έχει 20.000 ετήσιο εισόδημα; Προφανώς αυτός κατά την Κυβέρνηση θεωρείται ως πλούσιος.\nΑλήθεια ποιοι θα πληρώσουν τα 979 εκατ. πρόσθετα φορολογικά έσοδα το 2020;\nΘα τα πληρώσουν όλα εκείνα τα μικρομεσαία εισοδήματα που δεν έχουν καμία ελάφρυνση ή έχουν ελάχιστη.\nΠού αλήθεια θα σπαταλήσει το κέρδος από την ελάφρυνση των 2,5 € το μήνα ο σχετικά «πλούσιος» κατά των κ. Σταϊκουρα με εισόδημα 9.000 € το χρόνο;\nΣΤΙΣ ΒΡΥΞΕΛΛΕΣ Ο ΜΑΝΩΛΗΣ ΧΡΙΣΤΟΔΟΥΛΑΚΗΣ, ΩΣ ΚΕΝΤΡΙΚΟΣ ΟΜΙΛΗΤΗΣ ΣΕ ΕΚΔΗΛΩΣΗ ΤΩΝ ΕΥΡΩΠΑΙΩΝ ΣΟΣΙΑΛΙΣΤΩΝΑνακοινώσεις\nΑΝΑΚΟΙΝΩΣΗ ΓΡΑΦΕΙΟΥ ΤΥΠΟΥ ΚΙΝΗΜΑΤΟΣ ΑΛΛΑΓΗΣ ΓΙΑ ΤΗΝ ΠΑΓΚΟΣΜΙΑ ΗΜΕΡΑ ΑΤΟΜΩΝ ΜΕ ΑΝΑΠΗΡΙΑΑνακοινώσεις


S Archives - Puppy Land\nSpitz Japanese – Σπίτζ Ιαπωνικό\nΤο σκυλί Πομερανίας έγινε τόσο δημοφιλές στον Ιαπωνικό σκυλό - κόσμο ώστε βοήθησε τώρα στη δημιουργία της "εθνικής" ράτσας Σπιτς στη νέα του πατρίδα. Πώς ακριβώς το κατάφεραν αυτό οι Ιάπωνες δεν είναι γνωστό, αλλά το Ιαπωνικό Σπιτς\nΔΙΑΒΑΣΤΕ ΠΕΡΙΣΣΟΤΕΡΑ\t→\nStaffordshire Bull Terrier – Μπούλ Τεριέ του Στάφορντσάιαρ\nSchnauzer – Σνάουζερ\nShih Tzu – Σίχ Τσού\nθα ήταν εντελώς λάθος να υποθέσει κανείς ότι το Σιχ Τσου (shih Tzu) με τα κοντά πόδια και το πελώριο τρίχωμα, είναι το αποτέλεσμα μανίας και γούστου των σύγχρονων εκτροφέων. Πιστεύεται ότι υπήρχε στα υψίπεδα του Θιβέτ για δυο χιλιάδες\nSkye Terrier – Σκάι Τεριέ\nΑν και το Τεριέ του Σκάι δεν παρουσιάζεται σε μεγάλους αριθμούς στις επιδείξεις σκυλιών, είναι ένα από τα πιο γνωστά προφίλ στον κόσμο των σκυλιών. Το πάρα πολύ μακρύ σώμα του με το μακρύ, ίσιο τρίχωμα που χύνεται από το χώρισμα κατ\nSamoyed – Σαμόιτ\nΤο Σαμόιτ εισάχθηκε στη Δύση πολύ πιο νωρίς από κάθε άλλη αρκτική ράτσα Σπιτς. Ήταν πολύ δημοφιλές στη Βρετανία από την αρχή του αιώνα αυτού και υπέστη εντατική βελτίωση ράτσας.Το τυπικό Σαμόιτ επιδείξεων είναι αληθινά ωραίο πλάσ\nΕπί αιώνες το σκυλί του Αγίου Βερνάρδου έχει γίνει το ογκώδες καθησυχαστικό σύμβολο της διάσωσης τελευταίας στιγμής. Υπάρχουν πολλές φανταστικές ιστορίες για την ικανότητά του να βρίσκει και να ξεθάβει ταξιδιώτες θαμμένους στα


Πότε αλλάζεις συνεργείο\nΠότε αλλάζεις συνεργείο;\n3177 Επισκέψεις στο άρθρο\nΛίγο ως πολύ οι περισσότεροι γνωρίζουν τι κάνει ένα συνεργείο αυτοκινήτου να ξεχωρίζει σε σχέση με τον (πολυπληθή και) έντονο ανταγωνισμό που δέχεται "εκεί έξω".\n`Aλλοι αλλάζουν όταν αντιληφθούν πως το τεχνολογικά προηγμένο μοντέλο αυτοκινήτου τους δεν «αντιμετωπίζεται» κατάλληλα. `Aλλοι όταν νιώσουν πως τους "φορτώνει" με αχρείαστα ή υπερβολικά κόστη (π.χ αντικατάσταση ανταλλακτικών που ακόμη αντέχουν). `Aλλοι γιατί ψάχνουν να βρουν το κατάλληλο. Αυτό που διαθέτει και τον κατάλληλο εξοπλισμό, ώστε να προσφέρει ποιοτική δουλειά, την οποία φυσικά συνοδεύει με εγγύηση σε ανταγωνιστικές τιμές (ή ακόμη και με ευκολίες πληρωμής). Ή αυτό που οι extra ευκολίες που προσφέρει είναι ασυναγώνιστες (π.χ. car delivery after service).\nΕσείς όμως; Τι πιστεύετε;\nΠοιό το βασικότερο κριτήριο που σας πείθει και σας κερδίζει ως πιστό πελάτη σε ένα συνεργείο (ή σας κάνει να ψάχνεστε, αν δεν είστε ευχαριστημένοι από το συνεργείο που το πηγαίνετε "ως σήμερα");\nTags:\tGALLOP ΕΡΕΥΝΑ, ΕΞΕΙΔΙΚΕΥΜΕΝΑ ΣΥΝΕΡΓΕΙΑ\nνα ξερη καλα την μαρκα και το μοντελο.\nΣυνεργειο αλλαζουμε οταν εχουμε βασιμες υποψιες οτι μας προετρεψαν να προβουμε σε ασκοπες αγορες, επισκευες ή αλλαγες προκειμενου να αυξησουν το κοστος του service.


Ζώδια: Προβλέψεις Τρίτης 15 Οκτωβρίου\n15-10-2019 | 8:56πμ\nΚΡΙΟΣ: Ξεφύγετε από καταστάσεις που γνωρίζετε ότι αποτρέπουν θετικές εξελίξεις. Δείτε τα πάντα κάτω από άλλη οπτική γωνία και επικεντρωθείτε στα θέματα της προσωπικής σας ζωής και της απελευθέρωσής σας από περιορισμούς, για να αισθανθείτε και εσείς πιο άνετα.\nΤΑΥΡΟΣ: Αφήστε τα οικεία σας πρόσωπα να ζήσουν όπως αυτά θέλουν και μην τους επιβάλλετε τις απόψεις σας. Τα αρνητικά σημεία εστιάζονται περισσότερο στην προσπάθεια που κάνετε να απαλλαγείτε από εμμονές και προκαταλήψεις ή με το να επιχειρείτε ριζικές αλλαγές στη ζωή σας.\nΔΙΔΥΜΟΙ: Χρησιμοποιήστε την εξυπνάδα σας και θα φτάσετε τόσο ψηλά που δεν θα το πιστεύετε. Από κάποιες μικρές λεπτομέρειες θα αντιληφθείτε ότι η ζωή σας έχει γίνει πιο ποιοτική και αυτό θα τονώσει το ηθικό σας και θα σας κάνει να νιώσετε καλύτερα.\nΚΑΡΚΙΝΟΣ: Τώρα που κάποια πράγματα διευκρινίστηκαν προχωρήστε σε γόνιμες και εποικοδομητικές επαφές. Πρέπει να είστε αρκετά υπομονετικοί μέχρι να έρθουν πιο βολικές ημέρες που θα σας επιτρέψουν να νιώσετε και να εκφραστείτε ελεύθερα ερωτικά.\nΛΕΩΝ: Χτίστε μια καινούργια σχέση που θα προχωρεί με αργά και σταθερά βήματα. Θα προβληματιστείτε με τα οικονομικά σας, καθώς τα έξοδα θα συναγωνίζονται τα έσοδα και θα εξαρτηθεί από εσάς σε τι κατάσταση θα βρίσκεστε.\nΠΑΡΘΕΝΟΣ: Βάλτε τη λογική να κυριαρχεί σε κάθε κίνησή σας, αλλά μην αγνοήσετε τελείως αυτά που θα σας υπαγορεύει η καρδιά σας. Ενισχύστε κι άλλο το πάθος και τον ερωτισμό σας, όμως μην υπερβείτε τα όρια και ανεβάσετε τους τόνους, γιατί θα καταστρέψετε ό,τι έχετε χτίσει.\nΖΥΓΟΣ: Αποφύγετε να γίνετε υπερβολικοί ή απότομοι, για να μη χάσετε την ορατότητα των στόχων σας. Κινηθείτε προσεκτικά καθ’ όλη τη διάρκεια της μέρας και μην πείτε λόγια που δεν πιστεύετε μόνο και μόνο για να ανταπαντήσετε σε κάτι που ίσως σας ενοχλήσει.\nΣΚΟΡΠΙΟΣ: Να θυμάστε ότι πρέπει να βαδίζετε με γνώμονα τη λογική. Οι ευκαιρίες θα εμφανίζονται εκεί που δεν το περιμένετε και θα καταφέρνετε να επιβιώνετε χωρίς ιδιαίτερο κόπο ακόμα και σε αυτά που θα σας φανούν πολύ δύσκολα.\nΤΟΞΟΤΗΣ: Μην παρασυρθείτε από τον χείμαρρο των αρνητικών συναισθημάτων που θα σας καταβάλουν κάποιες στιγμές, γιατί έτσι θα οδηγηθείτε χωρίς να υπάρχει λόγος σε χωρισμούς με συνεργάτες, φίλους και αγαπημένα πρόσωπα.\nΑΙΓΟΚΕΡΩΣ: Καλυτερεύουν οι σχέσεις σας σε επαγγελματικό επίπεδο και κατ’ επέκταση και στους άλλους τομείς, γι’ αυτό φροντίστε να προσεγγίσετε ουσιαστικά άτομα που θα σας βοηθήσουν και μη σπαταλάτε ανούσια τον χρόνο σας.\nΥΔΡΟΧΟΟΣ: Οσο και αν κάποιες φορές σας φανούν δύσκολα τα πράγματα, μην απογοητευθείτε και μην το βάλετε κάτω. Το πλανητικό σκηνικό έρχεται για να είναι σύμμαχος και όχι αντίπαλός σας στις προσπάθειες που κάνετε για να πετύχετε.\nΙΧΘΥΕΣ: Φροντίστε να κάνετε έναν συνδυασμό που να τα περιέχει όλα σε ισορροπία, ώστε να μην παραμελήσετε ούτε τα σχέδια του επαγγελματικού τομέα, αλλά ούτε ζητήματα που αφορούν τα συναισθήματά σας.


18 μήνες με τριετή αναστολή στον 71χρονο που πυροβόλησε σκύλο στο κεφάλι - Living with Dogs\nΠοινή φυλάκισης 18 μηνών με τριετή αναστολή και χρηματικό πρόστιμο 5.300 ευρώ επέβαλε χθες το Αυτόφωρο Τριμελές Πλημμελειοδικείο Ηρακλείου σε 71χρονο άνδρα, ο οποίος πυροβόλησε και τραυμάτισε σοβαρά στο κεφάλι έναν αδέσποτο σκύλο.\nΤο περιστατικό συνέβη το πρωί της περασμένης Κυριακής στην περιοχή Φιλοθέη του Ηρακλείου. Ο 71χρονος, ο οποίος δεν είχε προκαλέσει ποτέ αντίστοιχα προβλήματα στο παρελθόν, βγήκε στον δρόμο κρατώντας την καραμπίνα του και πυροβόλησε εξ επαφής τον σκύλο στο κεφάλι. Αμέσως μετά επέστρεψε στο σπίτι του.\nΟι κάτοικοι της περιοχής που ήταν αυτόπτες μάρτυρες του περιστατικού ειδοποίησαν αμέσως την αστυνομία, η οποία συνέλαβε τον 71χρονο και τον οδήγησε στο αυτόφωρο. Μέλη του σωματείου Ζωοφιλική Δράση μετέφεραν αμέσως το σκυλάκι σε κτηνιατρική κλινική του Ηρακλείου. Εκεί διαπιστώθηκε ότι είχε χάσει το ένα του μάτι ενώ είχε δεχτεί 50 σκάγια διασποράς στο κεφάλι και τον λαιμό του.\nΗ ζωή του δεν κινδυνεύει και, μάλιστα, υιοθετήθηκε από έναν από τους αυτόπτες μάρτυρες του περιστατικού.\nΚατά τη διάρκεια της δίκης ο 71χρονος, στον οποίο απαγγέλθηκαν επίσης οι κατηγορίες της παράνομης οπλοφορίας και οπλοχρησίας, ισχυρίστηκε ότι τις προηγούμενες μέρες αδέσποτοι σκύλοι είχαν επιτεθεί στο κοτέτσι του και συμπλήρωσε ότι πυροβόλησε στον αέρα και όχι απευθείας στο κεφάλι του σκύλου.\nΗ δικηγόρος της Ζωοφιλικής Δράσης Πόπη Μαραβελάκη λέει στο «Εθνος» ότι στην περιοχή της Φιλοθέης υπάρχει ιστορικό κακομεταχείρισης σκύλων. «Εχουν συμβεί και άλλα τέτοια περιστατικά στο παρελθόν.\nΜάλιστα έχουν κατατεθεί δύο μηνύσεις κατ' αγνώστων από κατοίκους της περιοχής» σημειώνει.\nΗ κ. Μαραβελάκη υποστηρίζει ότι γενικά η πόλη του Ηρακλείου δεν είναι καθόλου φιλική προς τα αδέσποτα ζώα. Είτε από εγκληματικές ενέργειες είτε λόγω εγκληματικής αμέλειας πολλά ζώα βρίσκονται νεκρά σχεδόν σε καθημερινή βάση. «Στο Ηράκλειο υπάρχει γενικά σοβαρότατο πρόβλημα. Πολλά ζώα έχουν βρεθεί δηλητηριασμένα ή νεκρά από σφαίρες. Επίσης, στο λιμάνι της πόλης έχει μείνει ανοιχτός ένας λάκκος με πίσσα στον οποίο έχουν βρεθεί νεκροί τουλάχιστον δύο σκύλοι. Εμείς έχουμε σκοπό να φέρουμε όσο περισσότερες υποθέσεις μπορούμε στα αστικά δικαστήρια» καταλήγει.


Σε ποια ηλικία εμφανίζεται περισσότερο η κατάθλιψη;\nΗ κατάθλιψη προσβάλλει συχνότερα τους μεσήλικες. Στην ηλικία των 44 ετών, οι άνθρωποι έχουν πολύ περισσότερες πιθανότητες να παρουσιάσουν κατάθλιψη σε σύγκριση με τις πρώτες ή τελευταίες δεκαετίες της ζωής τους.\nΟι άνθρωποι είναι πιο ευτυχισμένοι στα πρώτα και τελευταία στάδια της ζωής τους ενώ κατά τη μεσήλικη ζωή αισθάνονται περισσότερο δυστυχισμένοι.\nΤα σημαντικά αυτά συμπεράσματα προέκυψαν από διεθνή έρευνα που συμπεριέλαβε 2 εκατομμύρια ανθρώπους από 72 χώρες. Πολλές προηγούμενες έρευνες βρήκαν διαφορετικά αποτελέσματα που έδειχναν ότι η κατάθλιψη δεν παρουσιάζει διαφοροποιήσεις ανάλογα με την ηλικία και ότι το ποσοστό ευτυχίας παρέμενε σταθερό καθόλη τη διάρκεια της ζωής.\nΗ μεγάλη και ενδιαφέρουσα αυτή έρευνα έγινε από επιστήμονες του πανεπιστημίου του Warwick και του Κολλεγίου Dartmouth των Ηνωμένων Πολιτειών.\nΤα ευρήματα τους, είναι ενδιαφέροντα:\nΣτο Ηνωμένο Βασίλειο, τόσο στους άνδρες όσο και στις γυναίκες, το ποσοστό αυτών που παρουσιάζουν κατάθλιψη φτάνει στο ανώτερο σημείο στην ηλικία των 44 ετών. Τα εν λόγω ευρήματα, ήταν ανάλογα με αυτά που βρέθηκαν στις υπόλοιπες χώρες\nΣτις Ηνωμένες Πολιτείες, ήταν η μόνη χώρα στην οποία παρατηρήθηκε σημαντική διαφορά μεταξύ ανδρών και γυναικών. Τα ψηλότερα ποσοστά κατάθλιψης στους άνδρες εμφανίζονται στην ηλικία των 50 ετών ενώ στις γυναίκες στην ηλικία των 40 ετών\nΗ κατάθλιψη στους μεσήλικες παρατηρείται σταθερά σε όλες τις χώρες του κόσμου και σε όλων των ειδών των ανθρώπων. Δεν επηρεάζεται από το φύλο, εάν υπάρχουν μικρά παιδιά, από διαζύγιο, από αλλαγές στην εργασία ή στο εισόδημα. Παρατηρείται στους πλούσιους, στους φτωχούς, στους παντρεμένους, σε αυτούς που είναι μόνοι τους, σε αυτούς με ή χωρίς παιδιά\nΠαντού στον κόσμο, σε υπανάπτυκτες ή ανεπτυγμένες χώρες παρατηρείται μια σταθερή κατανομή των ποσοστών κατάθλιψης και ευτυχίας μεταξύ των ανθρώπων\nΗ κατάθλιψη αρχίζει να αυξάνει τα ποσοστά της κατά τις πρώτες δεκαετίες της ζωής, φτάνει στο αποκορύφωμα στη δεκαετία των 40 με 50 ετών με ψηλότερο σημείο τα 44. Στη συνέχεια μειώνεται και τα επίπεδα ευτυχίας σταδιακά αυξάνονται και φτάνουν στο ίδιο ύψος όπως στις πρώτες δεκαετίες της ζωής\nΔεν έχει γίνει κατανοητό γιατί στους μεσήλικες αυξάνονται τα ποσοστά αυτών που προσβάλλονται από κατάθλιψη. Αυτό είναι ένα παγκόσμιο φαινόμενο και πιθανόν να οφείλεται σε ενδογενείς στην ανθρώπινη φύση παράγοντες.\nΊσως οι άνθρωποι, σταδιακά μαθαίνουν να προσαρμόζονται. Αντιλαμβανόμενοι τα ισχυρά και αδύναμα τους σημεία, εγκαταλείπουν μετά από τη μεσήλικη ζωή αυτά τα οποία δεν είναι δυνατόν να επιτύχουν. Το γεγονός αυτό πιθανόν να τους απελευθερώνει από σημαντικό άγχος και μειώνει τον κίνδυνο για κατάθλιψη, αυξάνοντας έτσι την ευτυχία τους.\nΠαράλληλα ας μην ξεχνούμε ότι φτάνοντας και ξεπερνώντας τη μεσήλικη περίοδο της ζωής τους, βλέπουν συνομήλικους τους να πεθαίνουν για διάφορους λόγους. Αυτό τους κάνει να εκτιμούν εκείνα που έχουν και να θέλουν να απολαμβάνουν τα υπόλοιπα χρόνια ζωής που τους παραμένουν.\nΔεν αποκλείεται επίσης, να έχουμε μεγαλύτερο ποσοστό ευτυχισμένων παρά καταθλιμμένων μετά τη μεσήλικη ζωή, διότι είναι γνωστό ότι η ευτυχία και όχι η κατάθλιψη, προσφέρουν μακροζωία.\nΓια το μέσο άνθρωπο στο σύγχρονο κόσμο, η πτώση της ποιότητας της ψυχικής υγείας και ευτυχίας, δεν έρχεται ξαφνικά σε ένα χρόνο αλλά εγκαθίσταται σταδιακά. Μόνο μετά την ηλικία των 50 ετών, οι περισσότεροι άνθρωποι εξέρχονται από τη δύσκολη περίοδο.\nΕυτυχώς όμως, έως ότου γίνουν 70 ετών και εάν είναι σωματικά υγιείς, τότε κατά μέσο όρο είναι εξίσου ευτυχείς και πνευματικά υγιείς όσο όταν ήταν στην ηλικία των 20 ετών.\nΗ έρευνα αυτή μπορεί να βοηθά διότι εάν οι άνθρωποι γνωρίζουν ότι είναι φυσιολογικό το να νιώθουν περισσότερο λυπημένοι και να έχουν κατάθλιψη στη μεσήλικη ζωή, τότε ίσως αυτό να τους βοηθά να ξεπερνούν καλύτερα τη δύσκολη αυτή περίοδο.\nIs Well-being U-Shaped over the Life Cycle?, Social Science & Medicine, 2008


Υψηλό βολβόριζο φυτό με φύλλα στενά, οδοντωτά. Σκιάδιο σφαιρικό έως 8 εκ. διάμετρο, με πλήθος ροδοκόκκινα άνθη και έντονη μυρωδιά σκόρδου. Φύεται σε άκρες δρόμων, εγκαταλειμμένα χωράφια, υποβαθμισμένα εδάφη.\nΑνθίζει από τον Μάιο μέχρι το καλοκαίρι.\nampeloprasum > άμπελος + πράσο (άγριο σκόρδο που καλλιεργούσαν στις άκρες αμπελώνων) - αμπελόπρασο Στην Αμοργό το βρίσκουμε κυρίως στα Κατάπολα και την Αιγιάλη, ενώ αναφέρεται και από την Χώρα. Υπάρχει και στην Ηρακλειά, όπου το φωτογράφισε και το πρόσθεσε στην χλωρίδα του νησιού ο Γιάννης Γαβαλάς, και επίσης στα νησιά Κουφονήσι και Λιάδι.\nΗ Οφρύς τους Αιγαίου (Ophrys aegaea Kalteisen & H. R. Reinhard 1987) είναι ενδημική ορχιδέα Κυκλάδων και Δωδεκανήσου.\nΠεριγράφτηκε από την Κάρπαθο το 1987. Αργότερα βρέθηκε στην Κάσο και την Αμοργό (Κατάπολα). Το 2007 ο Γιάννης Γαβαλάς βρήκε έναν ικανοποιητικό πληθυσμό της και στην Ηρακλειά, διευρύνοντας προς τα δυτικά την εξάπλωσή της. Το 2013 ο Δαυΐδ Κουτσογιαννόπουλος την βρήκε και στην Δονούσα.\nΚοντόχοντρο, εύρωστο φυτό με συνήθως 2-3 άνθη. Τα σέπαλα είναι ρόδινα με μεσαία πράσινη νεύρωση.\nΣτην Κάρπαθο προτιμά αραιά πευκοδάση. Στην Αμοργό και την Ηρακλειά φυτρώνει σε φρυγανότοπους. Την βρίσκουμε και σε παλαιούς ελαιώνες.\nΑνθίζει από τα τέλη Φεβρουαρίου μέχρι τα τέλη Μαρτίου.\nΕτικέτες Δονούσα, Ηρακλειά, Κατάπολα, endemics-ενδημικά, ORCHIDACEAE


Την παραμονή του Σαλόνι Αυτοκινήτου της Γενεύης το 2019Η Mercedes-Benz απέσυρε το κάλυμμα από το πρώτο ολοκαίνουριο αυτοκίνητο. Το όνομα EQ Silver Arrow 01, το οποίο αναφέρεται στο φωτεινό ηλεκτρικό concept αυτοκίνητο της εταιρείας, το θηρίο αυτό θα συμμετάσχει στον αγώνα Formula E μεταξύ των ηλεκτρικών οχημάτων, το οποίο θα πραγματοποιηθεί στα τέλη του 2019. Αρχικά, η Formula E ξεκίνησε το 2014 ως μια πλήρως ηλεκτρική εναλλακτική λύση στη Formula 1 και σε άλλους αγώνες με αυτοκίνητα με ICE.\nΚαι αυτό, που ξεκίνησε με μάλλον ακίνδυνηοι ιδέες μετατράπηκαν σε ένα άθλημα με νόμιμη, αν και μέτρια συνέπεια. Τώρα ο αγώνας βιώνει την πέμπτη σεζόν και κάθε μήνα πολλοί νέοι αυτοκινητοβιομηχανίες, συμπεριλαμβανομένων των Audi, της BMW, της Nissan και της Jaguar, συμμετέχουν. Η Porsche πρόκειται επίσης να συμμετάσχει στη σειρά που θα ξεκινήσει τον επόμενο χρόνο.\nΝέο ηλεκτροκίνητο αγωνιστικό αυτοκίνητο από τη Mercedes-Benz θα λάβει μέρος στη "Formula 1"\nΗ Mercedes-Benz ανακοίνωσε ότι θα συμμετάσχειΦόρμουλα E, το 2017. Θα οδηγήσει μια ομάδα που συμμετέχει ήδη στη Formula E - HWA. Αυτό θα βοηθήσει την αυτοκινητοβιομηχανία, η οποία κατασκευάζει αυτοκίνητα πρωταθλητών για τη Formula 1, να κάνει μια αξιοπρεπή εκκίνηση. HWA συμμετείχε στο Deutsche Tourenwagen Masters (DTM) σε αυτοκίνητα της Mercedes-Benz, αλλά η εταιρεία έφυγε από το τουρνουά υπέρ της Formula E.\nΕυγνώμων για 30 χρόνια μνήμης.\nΕνθουσιασμένοι για τη νέα πρόκληση.\n- Ομάδα EQ της ομάδας E της Mercedes-Benz (@MercedesEQFE) στις 4 Μαρτίου 2019\nΤο EQ Silver Arrow 01 είναι ένα αγωνιστικό αυτοκίνητο,που η Mercedes-Benz δεν συλλέγει από την αρχή. Η Formula-E ανέθεσε τη γαλλική και ιταλική Spark και τη Dallara να χτίσουν ένα πλαίσιο. Η Atieva έχτισε μια μπαταρία 52 kW χρησιμοποιώντας στοιχεία της Sony και ενσωματώθηκε από τη McLaren. Γενικά, το αυτοκίνητο μπορεί να αναπτύξει ισχύ έως 340 hp, επιταχύνει από 0 έως 100 km / h σε 2,7 δευτερόλεπτα και ζυγίζει περίπου έναν τόνο.\nΑλλά οι αυτοκινητοβιομηχανίες στη Formula E επιτρέπονταιαναπτύξτε τις δικές σας εκπομπές, συμπεριλαμβανομένου του ηλεκτροκινητήρα, του κιβωτίου ταχυτήτων και του μετατροπέα - στην πραγματικότητα, ό, τι συνδέει με την μπαταρία. Οι διοργανωτές ισχυρίζονται ότι αυτό παρέχει στις αυτοκινητοβιομηχανίες ένα δοκιμαστικό κρεβάτι για την ανάπτυξη τεχνολογίας κινητήρων. Αντιπροσωπεύει επίσης ένα μάρκετινγκ για τους κατασκευαστές αυτοκινήτων που καλωσορίζουν την ανάπτυξη των ηλεκτρικών οχημάτων (τώρα αυτό είναι σχεδόν όλα).\nΗ φόρμουλα Ε θα είναι εντελώς νέα για εμάςπαιχνίδι ", δήλωσε ο επικεφαλής της Mercedes-Benz Motorsport Toto Wolff. "Ανυπομονούμε όμως να δείξουμε την απόδοση των κινητήρων των έξυπνων μπαταριών μας στο μοτοσικλέτα και να δώσουμε μια θετική ώθηση στο σήμα EQ".\nΠώς σας αρέσει αυτό, ο Ilon Musk; Μπορείτε να πείτε στο chat μας στο Telegram.\nMotorola RAZR 2019 - η νέα ζωή του δημοφιλούς παράγοντα μορφής\nΤο TCL παρουσιάζει δύο ευέλικτες επεκτάσιμες έννοιες οθόνης (4 φωτογραφίες)


Πώς φεύγουν τα σπυράκια με φυσικό τρόπο; Το χειρότερο tip... | Ομορφιά Ειδήσεις\nΆφησε λοιπόν την καταπολέμηση της ακμής στου στο δερματολόγο σου.\nΓΡΑΦΕΙ: ΒΙΚΥ ΧΡΙΣΤΟΠΟΥΛΟΥ 19-07-2021\nΕκτός από το ότι αποτελούν ένα τεράστιο πλήγμα για την αυτοπεποίθησή μας, τα σπυράκια μπορούν να είναι και εξαιρετικά επίπονα. Με την εύρεση του ιδανικού προϊόντος κατά της ακμής να είναι όχι μόνο δύσκολη, αλλά συχνά και πολύ ακριβή, δεν μας κάνει εντύπωση ότι κάθε φορά που ένα νέο βίντεο για το πώς φεύγουν τα σπυράκια με φυσικό τρόπο δημοσιεύεται, γίνεται σχεδόν πάντα viral.\nΠώς φεύγουν τα σπυράκια με φυσικό τρόπο; Το tip που δεν πρέπει ποτέ να ακολουθήσεις\nΤο πιο πρόσφατο viral βίντεο για τη φυσική αντιμετώπιση της ακμής μας ήρθε από -πού άλλου;- το TikTok, τον παράδεισο των αγνώστου προελεύσεως μη τεκμηριωμένων συμβουλών ομορφιάς. Στο βίντεο της που πλέον μετρά πάνω από 4,5 εκατομμύρια προβολές, η Aubyrn Jade αποκαλύπτει το μυστικό πίσω από την αψεγάδιαστη επιδερμίδα της: το αλατόνερο.\n🥲thank u for posting that @leacrylics\nΌπως λέει, είναι 31 ετών και είχε ακμή από την εφηβεία της. Καθώς παρατήρησε ότι μετά τις διακοπές της κοντά στη θάλασσα, η επιδερμίδα της ήταν "καθαρή", έψαξε στο Google και ανακάλυψε πως το αλατόνερο εξισορροπεί τα επίπεδα pH της επιδερμίδας. Αυτό την ενέπνευσε να φτιάξει τη δική της DIY τονωτική λοσιόν με τέσσερα μέρη νερό και ένα μέρος αλάτι, την οποία και ψεκάζει στο πρόσωπό της δύο φορές τη μέρα.\nΠόση αλήθεια κρύβεται πίσω από τους ισχυρισμούς της; Όχι πολύ. Καταρχάς να ξεκαθαρίσουμε κάτι: Δεν υπάρχουν έρευνες που να επιβεβαιώνουν ότι το αλατόνερο βοηθά να φύγουν τα σπυράκια με φυσικό τρόπο. Κι όπου δεν υπάρχουν έρευνες, εμείς δεν μπορούμε να υποστηρίξουμε πως κάτι λειτουργεί με σιγουριά. Αν ήταν τόσο αποτελεσματικό tip εξάλλου, βάζουμε στοίχημα πως θα το μοιράζονταν σίγουρα οι δερματολόγοι με τους ασθενείς τους.\nΚατανοούμε απόλυτα βέβαια ότι κατά τη διάρκεια του καλοκαιριού, είναι πολύ εύκολο να δημιουργηθεί η εντύπωση ότι η έκθεση στον ήλιο και το θαλασσινό αλάτι καταπολεμά την ακμή. Η αλήθεια είναι όμως πως μαζί με τα σπυράκια, το αλατόνερο και ο ήλιος μπορούν να ξηράνουν και την υπόλοιπη επιδερμίδα, βάζοντας της έναν ακόμα "πονοκέφαλο". Πολύ συχνά μάλιστα μετά το τέλος των διακοπών, οι σμηγματογόνοι αδένες διεγείρονται με αποτέλεσμα να εμφανίζονται σπυράκια και η επιδερμίδα να γίνεται πιο λιπαρή.\nΚαλά τα TiTok tips, αλλά όταν κάτι μοιάζει πολύ καλό για να είναι αληθινό, τότε μάλλον δεν είναι! Άφησε λοιπόν καλύτερα την καταπολέμηση της ακμής στου στο δερματολόγο σου.\nΟι αποχρώσεις που θα αναδείξουν το πράσινο των ματιών σου με τον πιο κομψό τρόπο.